BAZTANgo Udala / Almandoz\nLekua eta jendea >> Herriak >> Almandoz\nAltitudea: 400 metro.\nBiztanleria 2005ean: 220 biztanle.\nIruñetik 34 km-ra dago, eta herrira heltzeko N-121-A errepidea hartu behar dugu, eta ondoren Almandozko tunelaren irteeran dagoen bidegurutzea.\nAlmandoz ezaguna da bere kareharrizko uhin arrokatsuengatik. Horietatik, garai batean, Bidasoa arroko lurrarekin lotura zuen ustiapen garrantzitsuenetako bat sortu zen: gaur egun, oraindik ere, ustiatzen diren haitzurdin edo marmol-harrobiak, hain zuzen ere. Bertako haitzurdinez apaindu ziren Moskuko metroko hainbat tarte, baita, erraten dutenez, Bartzelonan dagoen Cristobal Colonen monumentua ere.\nAipatzekoak dira Almandozen:\nHerrira jaitsita, ohartuko gara herritarrek anitz zaintzen eta garbitzen dituztela karrikak eta etxeak. Horren lekuko ditugu ostatuaren ezkerraldean dagoen Etxatoa Etxearen fatxadako apaingarriak, Fernando Agerrek egina: artisautza eta arkitektura bat eginda.\nAlmandozen Galtzaga Jauregia dago, XVIII. mendeko oinetxea. Gaur egun erabat berritua, eta ostatu bihurtua.\nJauregia ere bisitatzen ahal dugu. Jauregia antzinako zerrendetan ageri zen oinetxea da. Ezkerralde murriztuko armarri du; kasketa ezkerretara begira dago, sasikotasuna adieraziz. Armarria oso xumea da; beraz, pentsa dezakegu oso antzinakoa dela.\nParrokia-eliza berria San Pedroren omenez eraiki zuten.\nHerriko Bestak ekainean izaten dira, Gorpuzti Egunean.\nAlmandoztik, NA-1210 errepidea hartuta, Belateko gainera joaten ahal gara. Bide osoa baso tartean eginen dugu, maiz aski lainopean egoten den baso misteriotsuz inguraturik. Gain horretan Belateko Gaztelua izan zenaren aurriak daude. Bataila garrantzitsuak egin ziren bertan. Horietako batean, gipuzkoarrek, Gaztelako erresumaren aldekoek, bereak egin zituzten Iruña bonbardatzeko Albreteko Joanen (Nafarroako tronutik kendua) armada frantsesak erabilitako zortzi sakre, bi kainoi eta bi kulebrina. Joana Eroa erreginak 1513 baimena eman zion Gipuzkoako Diputazioari bere armarrian hamabi kainoi paratzeko (gaur egun halaxe ageri da).\nBeola Jauregia ostatua, telefonoa 948 58 50 02.\nSan Blas Benta, telefonoa 948 58 50 16.\nOtordua non egin: Beola Jatetxea, telefonoa 948 58 50 02.


Kontratu mugagabe berria 2017-03-09\n*Leire Bilbao idazlearen eskutik\nAma gaztea lanerako jantzi da. Bi urteko semearen atzetik korrika irteteko oinetako erosoak. Sei hilabeteko umeari bularra emateko kamiseta zabala. Eta ilea mototsean bilduta, txikia besoetan hartzean trabarik egin ez diezaion. Kontratu mugagabe berria baitu amatasuna.\nAma gaztea mentalki errepasatzen ari da goizean egin beharreko etxeko-lanen zerrenda. Eskegita dagoen arropa jaso, labadora bigarrenez jarri, fruta eta pixa-oihalak erosi.\nAma gaztea lurrean botatako kuxinak eta jostailuak jasotzen jarri denean, txikia negarrez hasi da bat-batean. Badaki kalera atera arte ez duela izaten bakerik. Igogailuan sartu edo haizea aurpegian sentitu arte, umea ez dela isiltzen. Badaki bizkor prestatu behar duela. Euritakoa esku batean, zabor poltsa bestean, ahalik eta azkarren atera behar du etxetik.\nAma gazteak gogoeta zurrunbilo bat darabil buruan. Umearen negarrak, ordea, ez dio patxadarik ematen pentsatzeko. Ezin du burutik kendu, orain gutxi entzundako albistea. Bi umeren gorpuak aurkitu dituztela Aturri ibaian, ustez beren amak itota. Badirudi ez dela kasu bakana, uste baino sarriago errepikatzen direla halakoak. Eta barruak nahastu zaizkio, bere buruari onartu dionean, ama izan aurretik arbuiagarritzat baino ez zuen ekintza, ulertzera iritsi daitekeela orain.\nOrna Donath israeldar soziologoaren Regretting motherhood ikerketak ere ez zuen hotz utzi. Ama izateaz damutu diren 23 emakumeren testigantzak jasotzen dira bertan.\nTabua, ama izatearen damua. Beraietaz libratzea bezainbestekoa. Eta bere buruari galdetu dio, ea inoiz ama izateaz damutzera helduko ote den. Ez ote dituen maite dituen gauzak albo batera utziko, maite dituen haurrengatik.\nEta burua jiratu du. Beste guraso batzuk jo ditu begiz, kaletik haur-kotxeei tira eginez. Argazki ederra, kanpoko begiekin begiratzeko. Gurasoa kale erdian geldirik, portale batean ezkutatu den umearen zain. Umeari eta gizarteari irribarre lasai bat eskaintzen ari da guraso hori, barne-hesteetan zer-nolako presa eta galderak estekatuta dituen estalirik.\nEta bere haur-kotxean sartu du burua. Barne zurrunbiloa lasaitu aldera. Dena konpontzen ei duen norbere umearen irribarrearen bila. Eta kotxe barruan umerik ez dagoela ohartu da, etxean utzi duela. Lurrean eserita, jostailuen artean. Eskuetan euritakoa, zabor poltsa eta haur-kotxea hartu dituenean.\nKorrika batean hasi da orduan. Eskerrak, umearen atzetik arrapaladan irteteko oinetakoak jantzita atera den, eskailerak binan bina igotzeko gaitasuna ematen dioten horiek.


About: Istripu zerebrobaskular\nIstripu zerebrobaskularra (IZB) edo garuneko hodietako istripua (GHI) azkar garatzen den garunaren galera funtzional akutua da, bururako odolaren garraioaren asalduraren ondorioz gertatutakoa. Hau jazo daiteke iskemiak eraginda (tronboek edo enboloek) edo odoljario batengatik. Heriotza-tasa handiak eragiten ditu mundu mailan.\nIstripu zerebrobaskularra (IZB) edo garuneko hodietako istripua (GHI) azkar garatzen den garunaren galera funtzional akutua da, bururako odolaren garraioaren asalduraren ondorioz gertatutakoa. Hau jazo daiteke iskemiak eraginda (tronboek edo enboloek) edo odoljario batengatik. Heriotza-tasa handiak eragiten ditu mundu mailan. (eu)\nIstripu zerebrobaskular (eu)


Interpretazio kolektiboko bigarren saioa Velilla del Río Carrión plataforman, bidezko trantsiziorako bidean • ALC\nHasiera >> Albisteak >> Agenda orokorra >> Interpretazio kolektiboko bigarren saioa Velilla del Río Carrión plataforman, bidezko trantsiziorako bidean\nAzaroaren 24an, interpretazio kolektiboko bigarren saio bat egin genuen, Velilla del Río Carrión (Palentzia) plataforman, eta bertako herritarren 19 ordezkarik hartu zuten parte. Bertan, entzute-prozesuan identifikatutako pertzepzioak aurkeztu genituen, lurraldearen bidezko trantsizio batera konektatutako erantzunak sortzeko.\nTopaketan, azken hilabeteetan identifikatutako profil etnografikoak parte-hartzaileekin partekatu eta alderatu genituen, profiletan interpretatu eta irudikatutako narratibak errealitatearekin bat zetozen egiaztatzeko. Profilak errepikatzen diren narratiba patroiak dira, hau da, ez daude datu demografikoetan edo analisi kuantitatiboan soilik oinarrituta; hilabete horietan egindako 70 elkarrizketetan lortutako pertzepzio blokeak adierazten dituzte.\nPertsona gehienek profilen bidez irudikatutako ideiak eta pertzepzioak baieztatu zituzten, eta aldaketa bultzatzeko zenbait oztopo gainditzeko beharra aipatu zuten: “Gure arazoa hau da, eta horri aurre egin behar diogu” edo “Lehenik eta behin, eremua baloratu eta sinetsi egin behar dugu”. Elkarrizketak agerian utzi zituen, halaber, inguruko giza ondarearen eta natur ondarearen balioa eta eskualdearen garapen jasangarrirako duten ahalmen handia, baita erakundeen arteko koordinazio handiagoa, elkartzea, elkarri laguntzea eta tokiko biztanleen ekimenak baloratzea ere.\nHorrelako saioak funtsezkoak dira lurralde bakoitzean dauden benetako pertzepzio eta beharrei erantzungo dieten aukera espazio berriak elkarrekin hautemateko. Hortik aurrera, ekimenak elkarrekin sortzeko fasea hasiko da, ikatzezko zentral termikoen itxiera-prozesuen esparruan bidezko trantsizioa erraztuko duten irtenbideak lortzeko.\nPlataforma: Velilla del Río Carrión\nFasea: Interpretazio kolektiboa\nKolaboratzaileak: Iberdrola, itdUPM eta Agirre Lehendakaria Center\nLekua: Velilla del Río Carrión (Palentzia)\nData: 2021eko azaroaren 24a\n“Apostólicas Etxea” jantoki soziala birdiseinatzeko mapatze- eta entzute-prozesuan aurrerapenak\n« “Apostólicas Etxea” jantoki soziala birdiseinatzeko mapatze- eta entzute-prozesuan aurrerapenak\nPakistan Berrikuntza Sozialeko Plataformak lehen prototipoak aztertzen ditu »


Marketing, Autor en Kaiku Km0\ngure gauzak egiteko modua\nEuskal Herriko hondartzak\nBy Marketing | Uncategorized @eu | No Comments\nGure lurra askotarikoa da erabat: zelai berdeak, mendi arrokatsuak eta ur garbi-garbia duten egiazko paradisuak. Hori dela eta, eguraldia berotzen hasi duen honetan, Euskal Herriko hondartzen errepaso bat egingo dugu….\nEuskal pilotaren jatorria\nEuskal pilotaz jardutean, tradizioaz ari gara. Oso erroturik dago eskualde askotako kulturan, batez ere Euskadin, Nafarroan eta Errioxan, eta aspaldi-aspalditik datorren tradizioa da. Pilota joko unibertsala da, eta, historian zehar,…\nHasi dira bazterrak berotzen! Baina, beroak bero, aldian behin gustura asko hartzen dugu gozo bat. Hori dela eta, egun hauetarako errezeta fresko-freskoak bildu ditugu! Aukera goxo-goxoak, tenperatura altuak ahalik eta…\nEtxean landareak izatearen onurak\nNatura nabaritzea baino gauza hoberik ez dago. Zentzuentzako oparia! Baina, etxean landa zati bat izateko aukera bagenu? Ezagutu itzazu gurekin etxean landareak izateak dituen onurak. Bai ondo! Dudarik gabe, landareak…\n1 maiatza, 2020\nEtxean haurrak motibatzeko aholkuak\nBadakigu… ideiak agortzen doaz. Ez dakizu zer asmatu haurrak entretenitzeko etxeko lanak alde batera utzi gabe. Geldirik ez daude! Hala ere, ibiltzera atera daitezkeen arren, zaila da aldi berean euren…\n20 apirila, 2020\nFamiliartean berrogeialdiaz goza ezazu\nDenak du alde ona! Egun hauetan etxean egoteak aukera ematen baitigu gure familiarekin eta lagun maiteekin denbora gehiago igarotzeko, baina txikienekin zailagoa izan daiteke! Batez ere, aldi berean lan egitea,…\nHaurrekin egiteko moduko postreak\nBerrogeialdian zehar txikienekin zer egin jakin ez? Sukaldaritza eskola guztientzat! Ez dago familia artea sukaldatzea baino gauza gozo eta dibertigarriagorik, eta haiek benetan gustuko dute! Ekin lanari, hona haurrekin prestatzeko…\n20 martxoa, 2020\nEzagutu dena intxaur-saltsari buruz\n150 urteko historia duen postre tradizionala, Euskal Herriko gastronomiaren bitxi zaharra, ba al dakizu zertaz ari garen? Hona beste pista bat! Osagai nagusiak intxaurrak dira. Orain bahi erraza dela… Intxaur-saltsa!…\n4 ideia osasuntsu ordu artean mokaduak hartzeko\nZu ere zara gose eta mokadutxo bat hartu nahi duzu otordu artean? Badakigunez zure burua zaindu nahi duzula, baina gustukoen duzunari uko egin gabe, gaur 4 ideia osasuntsu dakarzkizugu aurkitzen…\nZer egin ogi gogorrarekin\nOgia egunera jaten duzu? Ziur aste amaieran jan ez duzun ogia pilatu zaizula, eta gogor-gogorra gainera! Soberan duzunarekin zer prestatu dezakezun jakin nahi? Hemen ez dugu ezer botatzen eta mamia…


Sasiburu: "Euskaraz bizi nahi dugu" ekitaldia\n"Euskaraz bizi nahi dugu" ekitaldia\nKontseiluak manifestaziorako deia zabaldu du abenduaren 1erako “Euskaraz bizi nahi dugu!” lelopean. Ibilaldia Donostiako kaleetatik abiatuko da 17:00etan, eta Euskararen Nazioarteko Eguna hurbil egongo dela kontuan harturik, izugarrizko jendetza biltzea espero dugu.\nZeuk ere parte hartu dezakezu eta horretarako Barakaldoko AEK euskaltegian izena eman dezakezu azaroaren 30era arte. Barakaldoko AEK-k eta Sasiburu elkarteen artean Donostiara joateko autobus bat antolatu dugu eta. Autobusa goizeko 11:30ean aterako da Barakaldotik ( epaitegiaren ondoko geltokian lotuko gara), eta itzulera ordua 19:00etan izango da.\nArgitaratzailea: SASIBURU ordua 15:29\n▼ 04/11 - 11/11 (3)\nLaguntasuneko mintegiko hitzaldiak\nGinkanako jaia Azaroaren 30ean


Andoaingo Poperoak: Gaztetxeko kontzertuak!!\nAurtengo Gaztetxeko urtemugan izan da zer ikusi eta gozatu. Gu 3 kontzertutan izan gara, eta denetan jendeak ondo erantzun du. 15ean, Donostiatik bueltan, Kauta Andoaindarrak ikusi genituen. "Agerre" diskoa aurkeztu zuten, hori bai, abesti klasikoak ahaztu gabe. Afizioak disfrutatu egin zuen kontzertuaz.\n28an, Libe eta Kashbad-ek jotzen zuten. Libe-ren kontzertua ona izan zan. Hasiera baten, Sorkun-ek abesten zuela zirudien, bien ahotsak antzekoak iruditu zitzaizkidan eta. Rock-a dosi zehatza, ahots ikaragarri batez nahastua. Kashbad-en kontzertuan jende ugari, hainbat eta hainbat urtetan jarraitzaile izandakoak. Diska berria aurkeztu zuten, eta kontzertu ona eskeini zuten, arazo tekniko ugari izan eta gero. Zuzenekoa ondo defendatu zuten eta azken abestietan (klasikoak entzun genituenean), eromena sortu zen gaztetxean.\n30ean, egun euritsu eta triste batean, Gaztetxea bapo bete zen, 200 pertsonatik gora. Harrigarria igandea izateko!! Lehenengo Morau eta Beñardo izan ziren taulapean. Abesti akustikoak, umorez beteak. Aurreneko hilaretan jendea exerita, ambiente zoragarri bat sortuz. Kontzertua, The Smiths-en "there is a light that never goes"-en bertsioarekin amaitu zuten.\nAnari-ren kontzertua mundiala izan zen. Bere diskografiari errepasoa emanez, gaztetxean bildutako zalego guztiak hipnotizatu zituen. Taldeak ederki asko jotzen du, Mikel Abrego (bateria), Drake (baxua), Borja (kitarra) eta Inoren ero ni-ko Mariano teklatuetan, indar berezi bat ematen diote Anari-ren letra erreflesiboei. Argazkian ederki asko ikusten denez, momentu epiko bat bizitu zen gaztetxean. Anari-ren musikak, egun euritsu eta zakar bat argitzea lortu zuen.\nZorionak Andoaingo gaztetxeari, hurrengo urtean gehiago!!


Bi urtean bildutako ur-erreserben herena galdu du Espainiak | Consumer\nBi urtean bildutako ur-erreserben herena galdu du Espainiak\n2005ean prezipitazioak ohikoa baino %35 txikiagoak izan ziren.\nEspainiako urtegiek 30.427 hektometro kubiko ur biltegiratzen zituzten 2005. urtearen hasieran, aurreko urtean baino 6.000 gutxiago, eta aurten 24.364 hektometro kubiko metatzen dituzte. Horrek esan nahi du bi urtean ur pilatuaren erreserben herena galdu dela, 2004ko urtarrilean zegoen 36.000 hektometro kubikotik 12.000 kontsumitu baitira.\nPrezipitazio urritasuna da horren arrazoia. Irailetik hona, euriteen erregimena kontuan hartuta, batez besteko balioa baino %10 euri gutxiago egin du, Antonio Mestre Meteorologia Institutu Nazionaleko (INM) Aplikazio Meteorologikoen Zerbitzuko buruak azaldu duenez. Ez da oso jaitsiera nabarmena izan, baina “aurreko urte hidrologikoko lehorte handia ekartzen ari garenez”, defizita ezin izan da konpentsatu.\n2005ean, ohikoa baino %35 euri gutxiago egin zuen. Urriko erregistroek pentsarazi zuten egoerak buelta eman zezakeela. Izan ere, iraila ohi baino lehorragoa izan zen, 2004ko hilabete beraren oso antzekoa, baina urria azken hamar urteetako bigarren euritsuena izan zen. Hilabete horretako batez besteko plubiometroak 93,2 litro izan ziren metro koadro bakoitzeko, 1930etik hona batez besteko historikoa baino gehiago, urrian 68,8 litro metro karratuko. Mbestek azaldu duenez, Penintsulako iparraldeko eta ipar-ekialdeko eskualde batzuetan euria ohikoa baino %40 eta %50 handiagoa izan zen.\nEgoera azaroaren 10ean mantenduko litzateke gutxi gorabehera. Hil honen erdialdetik aurrera, presio handiak nagusitu ziren, eta, horren ondorioz, prezipitazioak gutxituz joan ziren, harik eta% 20 euri gutxiago egin zuen arte. Hori dela eta, ohi baino lehorragoa da. Joera horrek jarraitu egingo zuen abenduan, eta nahiko lehor zegoela amaitu zen. Are gehiago, plubiometroen batezbestekoa 46,3 litro izan zen metro karratuko; 1930etik, batez besteko historikoa 72,8 litrokoa izan zen.\nPrezipitazioak ohi baino handiagoak izan ziren bi artxipelagoetan: Katalunian, Aragoin, Nafarroan, Errioxan, Valentziako Erkidegoaren iparraldean, eta Gaztela eta Leongo zenbait lekutan; Kantauriko eta Galiziako isurialdeetan, berriz, balio normaletan ibili ziren. Penintsularen hegoaldeko erdialdeak -Extremadurak, Andaluziak, Gaztela-Mantxak, Madrilek, Valentziako Erkidegoko hegoaldeak eta Murtziak-, ordea, ohi baino euri gutxiago egin zuen. Defizit hori nabarmenagoa da Andaluzian, erdia baino gutxiago egin baitzuen.\nEgoera horrekin, defizita konpentsatzeko negua itxaron beharko litzateke, nahiz eta urtaro honetarako joera-txostena “ez da iragarpen bat” -dio inm-ek – “ez du seinale hezerik ez lehorrik ematen”, azaltzen du Mestrek. Beraz, ziurgabetasuna dago. Hala ere, 2005eko negua bereziki lehorra izan zen, eta ohiko euriteen erdia baino gutxiago egin zuen. Baina ez dirudi urte-hasieran egoera meteorologikoa aurrekoaren antzekoa denik.\nerreserbak ura urtegiak


"Herritar guztientzako Euskal Estatua sortu behar dugu eta horretarako independentismoak abertzaletasunetik harago joan behar du" | Euskal Herria Bildu Zornotza\n“Herritar guztientzako Euskal Estatua sortu behar dugu eta horretarako independentismoak abertzaletasunetik harago joan behar du”\nErantzunak desaktibatuta daude “Herritar guztientzako Euskal Estatua sortu behar dugu eta horretarako independentismoak abertzaletasunetik harago joan behar du” sarreran\nTxutxi Ariznabarreta Independentistak Sareko bozeramailearen esanetan, “abertzaleentzako eta ez-abertzaleentzako Euskal Estatu independentea sortu behar dugu, eta horretarako, balore identitarioak edo eskubide historikoak alboratu gabe, balore unibertsalak (demokrazia, justizia soziala, aberastasunaren banaketa, ongizatea..) gehitu behar dizkiogu independentziaren proiektuari”.\n– Azken hilabeteotan une konplikatuak bizi izan dituzte Katalunian eta akordioa azken eguneko azken minutuan iritsi zen, ezustean. Kataluniako prozesu soberanista nola dago une honetan? Ahulago edo indartsuago?\nLehenengo eta behin azpimarratu behar da Katalunian sinbiosi bat izan dela herriaren, alderdien eta instituzioen artean. Eta hori da, nire ustez, Euskal Herrian Kataluniatik atera behar dugun ikasgai inportanteenetako bat. Herriak mugimendu independentista indartsu bat sortu du eta horren aurrean alderdiak derrigorrez mugitu behar izan dira. Alderdiek konpromisoak hartu dituzte eta konpromiso horiek instituzioetara eraman dituzte, indarrean jartzeko asmoz.\nProzesua martxan jarri zenetik tentsio une ezberdinak izan dira eta hauteskundeen ostean etorri da krisirik handiena, eta ikusteko dago krisi horrek etorkizunean eragina izango duen edo ez. Baina, azken minutuan izan bada ere, akordioa lortu zuten. Eta hori da Kataluniatik datorkigun bigarren irakaspena: interes alderdikoiak albo batean utzi dituzte, Kataluniako herritarren interesak defendatzeko. Hau da, berriro lehenetsi dute Kataluniaren etorkizuna beste guztiaren gainetik.\nBeraz, Kataluniako prozesuak heldutasun bat lortu duela esan genezake eta espero dut hemendik aurrera ere herria-alderdiak-instituzioak sinbiosiak aurrera jarraitzea. Carles Puigdemont president berriak iragarri du Kataluniako Estatuak sortzeko pauso zehatzak emango dituela, baina horrek Espainiako Gobernuaren erantzuna izango du. Estatu espainolak eraso egingo du eta hori gertatzen denean Kataluniak herriak erantzun irmoa ematea ezinbestekoa izango da.\n– Eta Euskal Herrian zer? Prozesu soberanista bat abian jartzeko baldintzak egon badaudela esaten da behin eta berriro. Baina zeintzuk dira baldintza horiek?\nProzesu independentista bat martxan jartzeko baldintzak badaude, baina, aldi berean, hori gauzatzeko ezintasun moduko bat nagusitu da. Etengabe ari gara iraganari begira. Iraganak harrapatuta bizi gara. Urte luzeetako gatazkaren ondorioak konpondu gabe daude. Gainera, gatazka puri-purian zegoen garaiko salbuespen legeak indarrean mantentzen dituzte: eskubide zibil eta politikoen murrizketak, errepresioa… Beraz, salbuespen egoera batean bizi gara oraindik Euskal Herrian eta honek guztiak ez digu uzten energia eta indar guztiak Euskal Estatua sortzeko prozesuan jartzen, iraganera kateatuta gaudelako.\nHala ere, agerian geratu da jada Espainiak suposatzen duen status quo menderatzaileak ez duela balio. Espainia menderatzaile batean “erosoago” bizitzearen mezuak ez duela balio. Gero eta jende gehiagok ikusten du XXI. mendean Estatu bat izan behar dela mundu honetan existitzen jarraitzeko. Euskal Herriak Estatu propioa izan behar duela gero eta konpartituagoa da. Euskal Estatua eraiki behar dugu, baina ez identitate, hizkuntza edo kultura ikuspuntu batetik soilik, baita alde sozial eta ekonomiko batetik ere. Eta baita demokraziaren ikuspuntutik ere. Burujabetasuna lortu behar dugu eta mundu honetan ezarritako sisteman burujabetasun homologatu bakarra Estatua izatea da. Horren aurrean nik argi daukat alternatiba bakarra independentzia dela, Euskal Estatua sortzea.\n– Euskal Estatu independentea sortzeko aurrerapausorik eman al da?\nBai. Urrats nagusia ideietan eman da. Hau da, independentziaren aukera politikaren espazio utopikotik eztabaida politiko errealera pasatu da. Eta hori jauzi handi da. Euskal Herriaren etorkizunaz hitz egiten denean, independentziaren aukeraz hitz egiten da. Independentista edo unionista izan, ezkerrekoa edo eskuinekoa izan, denek dute hizpide independentzia, derrigortuta bada ere.\nIndependentziaren eztabaida abstrakziotik errealitatera pasatu da eta horretan asko lagundu dute Kataluniako edo Eskoziako prozesuek. Europan independentzia posible dela erakutsi dutelako. Guk Euskal Estatua sortu nahi dugu, Euskal Estatu errepublikanoa. Nola egiten den hori? Eztabaida konplexua eta nahasia da, baina eztabaida hori egotea positiboa da, eztabaida erreala delako, gizartea independentziaren aukera barneratzen ari delako.\n– Arestian aipatu duzu: gatazkaren ondorioak konpondu gabe daude, preso eta iheslari politikoen etxeratzea, adibidez. Euskal Estatua eraikitzeko prozesua abiarazteko orduan, iragana zama bat da?\nNire ustez, zama bat da, iraganera kateatuta mantentzen gaituelako. Batzuek planteatzen dute lehenengo gatazka armatuaren ondorioei irtenbidea eman behar zaiela eta gero heldu behar zaiola prozesu independentistari. Horretaz ez nago ados. Ezin da itxaron bata konpontzea beste martxan jartzeko.\nProzesu soberanista bat martxan jartzeak izugarrizko lana suposatzen du, aurretik egin beharreko lana. Batzuek diote Europan independentziarako tren bat jarri dela abian eta Euskal Herriak tren horretara igo behar duela. Ados. Baina independentziarako trena Euskal Herriko geltokira heltzeko, trenbidea eraiki behar dugu, eta lan hori guk egin behar dugu.\n– Eta zeintzuk dira aurretik egin beharreko lan horiek?\nLehenengo eta behin, mugimendu independentista indartsu bat jarri behar dugu martxan, herritarrak aktibatu behar ditugu. Eta ondoren Euskal Estatua zehaztu behar dugu, planteamendu zehatzak jarri behar dira mahai gainera. Euskal Herrian administratiboki zatituta gaude, eta hori arazo bat da. Baina, aldi berean, hainbat oinarri sortuta ditugu jada: hezkuntza edo osasun sistema, fiskalitatea, kulturgintza… Oinarriak baditugu, baina Euskal Estatuaren egitura sortu behar dugu. Egitura hori sortuta dagoenean hartuko dugu independentziarako trena.\n– Erabakitzeko eskubidea, lurraldetasuna eta independentzia bezalako kontzeptuak behin eta berriro errepikatzen dira. Baina, ez al litzateke eraginkorragoa Euskal Estatu independenteak nolakoa izan beharko lukeen dokumentu batean zehaztea eta herritarrei Euskal Estatu independente horretan nola biziko litzatekeen azaltzea?\nAtzera begiratuz gero, esan daiteke duela 500 urte Nafarroako Erresuma kendu zigutenetik ari garela, nola edo hala, herri hau bizirik mantentzen. Garai ezberdinak eta borroka molde ezberdinak izan dira mende horietan zehar, baina mende horietan hari bat mantendu da eta horren ondorioz existitzen da gaur egun oraindik Euskal Herria. Frankismoaren ondoren, adibidez, Nazio Eraikuntza izeneko prozesuari ekin zitzaion, Estatu propio bat izateko oinarriak ezarri nahian. Baina bitartean Espainiako eta Frantziako gobernuak (bereziki Espainiakoak) gure kontra aritu dira. Guk eraikitakoa, eraitsiz; martxan jartzen ditugun egitasmoak, geldiaraziz. Eta hori borroka luzea eta gogorra da.\nBaina orain salto bat ematekoa unea iritsi da. Nazio eraikuntzatik Euskal Estatu bat sortzera pasatu behar gara. Euskal Estatu bat eskaini behar diegu herritarrei. Eta Euskal Estatu hori abertzaleen eta ez-abertzaleen artean eraiki behar dugu. Euskal Estatua abertzaleentzat eta ez-abertzaleentzat izango da. Independentismoa aldatzen ari da eta XXI. mendeko independentismoa abertzaletasunetik harago doa.\nIndependentziak herritar guztientzako proiektua eskaini behar du. Independentziaren baloreak ezin dira abertzaletasunaren baloreetan gelditu, hau da, independentismoa ezin da soilik elementu identitarioetan (abertzaletasuna, euskara, kultura…) edo eskubide historikoetan oinarritu, gehiengo zabal baten babesa lortu nahi badugu.\nAipatutako balore horiek alboratu gabe, balore unibertsalak gehitu beharko dizkiogu independentziaren proiektuari: benetako demokrazia eraikitzeko, justizia soziala bermatzeko, aberastasunaren banaketa egokia egiteko, ongizatea eskaintzeko, aniztasuna errespetatzeko… Independentzia hori guztia lortzeko alternatiba dela erakutsi behar dugu.\n– Beraz, identitate ezberdinetako pertsonak aintzat hartuko dituen proiektu independentista garatu behar da.\nHori da. Datu bat: Euskal Herriko biztanleriaren %28 kanpoan jaioa da. 50eko eta 60ko hamarkadetan Estatutik etorri ziren gehienak; azken 10-15 urteetan munduko edozein tokitatik iritsi da jendea Euskal Herrira. Autokritika egin behar dugu eta euskal herritarrok gure euskal nortasunari uko egin nahi ez badiogu, ezin diegu kanpotik etorritakoei beren nortasunari uko egiteko exijitu. Ondarrura heltzen den senegaldarrari ezin diogu esan: “Aizu, Euskal Herrian bizi zarenez, zure nortasunari uko egin eta euskal identitatea hartu behar duzu”.\nPertsona bakoitzak bere jaioterria dauka, bere nortasuna, bere hizkuntza, bere erlijioa… Aniztasun hori errespetatu egin behar dugu eta Euskal Estatua aniztasun horretatik eraiki behar dugu. Bestela, Espainiako Estatuak aniztasun hori gatazka bilakatuko du gure kontra egiteko. Guk aniztasun hori aberastasun bihurtu behar dugu.\nIndependentzia Euskal Herri osoarentzat dela esaten dugunean, kanpotik etorritako pertsona horientzat ere bada. Baina, are gehiago, Euskal Estatu independentea sortzeko prozesua pertsona ezberdin horiekin ere egin nahi dugu, egin behar dugu.\n– Independentistak Sareak topaketa irekiak egin ditu, orain arteko ibilbidea aztertzeko eta estrategia eta erronka berriak zehazteko. Zein da balantzea?\nEkarpenak jasotzeko eta iritziak eta gogoetak konpartitzeko topaketak izan dira. Sei urte hauetako ibilbidea aztertu dugu, lorpenak, zailtasunak, bertuteak eta gabeziak identifikatuz. Herrialde ezberdinetako egoera politikoak aztertu ditugu: Eskozia, Katalunia, Euskal Herria…\nAurrera begira zehaztu beharreko lan ildoak ere aztertu dira: gako estrategiko eta ideologikoak; jarduera eredua, ekimenak eta mobilizazioak; antolaketa eta mugimenduaren hedapena. Amaitzeko, 2016 urterako lan plangintza landu da: Aberri Eguna, herri galdeketak, Kataluniako prozesua eta abar. Orain, bertan jasotako ekarpen guztiekin txosten bat egingo dugu.\n– Azken bi-hiru urteotan Independentistak Sarearen presentzia bigarren maila batean geratu dela ematen du. Gure Esku Dago mugimenduak, berriz, indarra hartu du denbora horretan. Zer gertatu da?\nEgoera ulertzeko testuingurua kontuan hartu behar da. Independentistak Sarea 2010ean jaio zen, Europan ziklo berri bat zetorrela sumatzen zelako (Eskoziako galdeketa). Ilegalizazio garaia ere bazen eta alderdien jarduera debekatuta, jendea Independentistak Saren parte hartzea errazagoa izan zen. Gerora legalizazioa eman zen, Bildu sortu zen eta koalizioa udaletxeak eta instituzioak kudeatzen hasi zen. Horrek lan asko suposatzen du, hots, jende asko. Beraz, Independentistak Sarea ahuldu egin zen. Azken finean, herritar mugimendu bat gara, ez daukagu alderdien edo erakundeen egiturarik, pertsonen inplikazio boluntarioan oinarritutako Sarea gara.\nEra berean, erabakitzeko eskubidearen aldeko aldarriak indarra behar zuen, Gure Esku Dago sortu zen eta horrek ere jendea mugimendu ezberdinetan sakabanatzea ekarri zuen, Sare Independentista ahulduz.\nNolanahi ere, Gure Esku Dagoren bidea eta Sare Independentistarena bi bide osagarri dela azpimarratu behar da. Independentistak garenok, logikaz, erabakitzeko eskubidearen alde gaude, independentzia erabaki nahi dugulako. Eta herritar guztiak ere erabakitzeko eskubidearen alde daude, batzuk kontzienteki eta beste batzuk inkontzienteki. Batzuk (Gure Esku Dago) erabakitzeko eskubideaz ari dira; gu (Sare Independentista) erabakiez ari gara, zer erabaki behar den esaten dugu: independentzia.\n2016an, Gure Esku Dagok zenbait herri-galdeketa antolatuko ditu, tartean Diman eta Azpeitian; eta 2017an galdeketa gehiago egitea da haien helburua. Aurrerapauso garrantzitsua izango da eta Sare Independentistak ere erronka handia izango du: galdeketak egingo diren herrietako biztanleak independentziaren aldeko botoa emateko konbentzitu behar ditugu. Beraz, Gure Esku Dagok bere bidetik eta Sare Independentistak beretik, lan asko dugu egiteko.


Xabier Soubelet - 19 Marmont eta EBR-etan- Oroitzirriak\n19 Marmont eta EBR-etan- Oroitzirriak\nMarmont eta E.B.Retan\n1973ko urrian soldaduskara joan beharra izan nuen.Etxetik mila kilometrora eraman ninduten eta hori eginahalak egin nituela hurbil egon nendin.Nere osaba,Urruñako auzapeza eta kontseilari orokorra izan zenari ea zerbait egin zezakeen Baionan edo Lapurditik hurbil egon nendin eskatu nion eta nahiz eta berak esan mintzatu zela eta ez zela arazorik hura ardiesteko,aste bat lehenago bide-orria eskuratu nuenean harriduraz ikusi nuen Seine et Marneko erdi -disziplinarioa zen batalloi batera igorri nindutela,euskaldun abertzalea izateagatik naski .\nLehen egun hartan Donibanen trena hartu nuen Pariseko Austerlitz geltokira iritsi eta handik ekialdeko geltokira abiatu,beste tren bat hartu eta Provins hiriraino bidaiatu.Han kuartelako autobusa gure bila etorri zitzaigun eta Sourdun herri tristeraino ereman gintuen, beste laspost kilometro egin baino lehen kaserna zikin hartara irits gintezen.Orduan zegoen Europako kuartel modernoarena omen zen hura,etxetik mila ta hiru kilometrora neukan egoitza haizetsu bezain hotz hura. Gabriel Garcia Marquez idazle kolonbiarraren “la Hojarasca” eleberrriaren deskribapenak eredutzat hartuko nituzke kuartelaren berri emateko eskatzen balidate.\nBerehala,lehen egun hartan, lerroz lerro pasatu ginen ,noiz paperak bete,noiz galderei erantzun,batean ileak pikatu bestean medikuaren aurrean iragan eta hola agertu zitzaidan lehenbiziko zoria,zori ona dudarik gabe,beharbada urte guztian ukan nuen suerte on bakarra.\nNere aintzinean soldaduskara deiturik zegoen bati,soldadu batek musika bandan sartzeko zer egin behar zuen adierazten ari zitzaion eta ni ,buru belarri ,neri ere komeni zitzaidan hura entzun nahian gogoan hartu nuen.Edozoin musika tresna jotzen zuela esan zezan explikatzen zion,musika bandan tronpeta,adarra,danborra eta bonboa baizik ez zutela jotzen eta hoberena zuela horiek baizik, denetarik jotzen zuela esatea.Egia aitortzeko,solas isil hura ez zen gor baten belarrian sartu eta nik ere hala erantzun nien egin zizkidaten galderei.Txistua,kitarra,harmonika,flauta eta pianoa jotzen\nnituela paper hartan idatzi nuen eta musika bandan sartu nahi nuela aipatu ere.Hura irakurtzen zuenak pentsa zezakeen izugarrizko musikaria nintzela,inun ez baitzen ageri denak ongi ala gaizki ,belarriz eta solfeorik gabe jotzen nituela.\nLehen hilabetea gogor gogorra izan zen,ibilaldi luzeak,lasterketa bortitzak,armen irakaspenak,garbitasunak,lisaketak,ordena,\noihuak,oihuak eta ordena.\nAbenduan sartu ginenean,”klaseak” bukatzear genituen,berri ona etorri zitzaidan,musika bandan nonbratu nindutela.\nBandakoak leku berezi batean bizi ziren,gela eroso eta txiki batzutan,launaka,permiso bereziak zituzten eta inoiz ez ziren gudari lanetan aritzen.Zer zoriona izkin hartan zeuden barrakoi haietara iritsi nintzenean.Esan ziguten guztia egia zirudien eta Landesetako Iñaki Etxeberria,Senpereko Hourcastagné,Ageneko Desvaux eta Niorteko Jarraiz ni bezalako soldadu berriak gelakide ikusi nituenean pozik gelditu nintzen.Pozik ere jakinez besteak baino ateratzeko baimen gehiago genituela,gehiago beharbada bainan desorekatuago ere,astean zehar ateratzen baikinen, igandeetan musika bandarekin inguruko herrietan jotzen baikenuen , batez ere Provins hiriko instituzionetan ,orduan hango auzapeza ministroa baitzen,frantses gobernuko justiziako ministroa hain zuzen,Peyrrefite jauna.\nNik tronpetarik jotzen ez nekien bainan denak bezala laster ikasi nuen haien metodo zuzena segituz.Etorberri guztiek aste bat genuen “Do” nota garbi bat tronpetatik atera genezan ,bestela ateratzeko baimenik ez .Pentsa zer laster ikasi nuen, bai “do “hura baita ere beste asteetan erakutsi zizkiguten nota guztiak.Irteteko baimenarena ez zen txantxetakoa eta lortzen ez zutenak kuartelean bi asterako gelditzen ziren.\nHilabete baten buruan, bandarekin jotzeko gai nengoela erabaki zuten,pieza batzuk behintzat,erresenak bederen,bereziki,”le joyeux trompete”eta beste halako aire nazkagarri batzuk.\nNola pasatzen zen gure bizia?Larunbata eta igandeetan ibilaldietan jo,igande arratsetan ateratzeko baimena ukan eta asteazkeneko berriz kuartelean,beste guztiekin batera entsaiatzen beste asteburuan berriro jo genezan.Batzutan osteguneraino kanpoan egoten ginen eta hala suertatzen zenean bideko mila aneurkinak pozik egiten nituen,batez ere Lapurdira hurbiltzen nintzenean.\nBi gertakari bitxi kondatu behar ditut,lehena Mitterand eta Giscarren arteko hauta lehia gertatu zenean.Presidentzialak zirela eta,bi hautagai horien arteko lehia bigarren itzulian erabaki behar zen eta zerbait harrigarria gertatu zitzaigun.Musika bandatik aparte,gure pelotoia kuarteleko kolonelaren hurbileko guardia baitzen,hala zioten bederen,eta une garrantzitsuenetan beti lehenak ginen.\nBozketako igande hartan eta adierazpenik eman gabe,Marmont izeneko kamioi haietan sartu gintuzten,gudu jantziez,motorrak marmarez.Gu ,iziturik,isil-isilik,gure txuskeroaren bozaren agintearen zain,espantu haren oihuen menpean.\n-“Gau guztia kamioetan pasatuko duzue,hauteskundeen lehen emaitzak jakin arte eta beharraren arabera,Pariserantz abiatuko gara,ez dut besterik esateko!!!\nHarrigarria,Mitterandek bozkak irabazten balitu, prest omen ginen Parise garbitzera abiatzeko.Ezkerrari hainbeste beldur zioten iduritzen zitzaiela komunismo gogorra etortzen ari zitzaigula eta horren aurkako zerbait egin behar omen zuten.\nZoin izan zitekeen gure egiazko xedea ?Inork ez zuen inoiz jakin,Giscarrek irabazi baitzuen. Eta emaitzak alderantzizkoak gertatu izan balira?Zer egitera bultzatu behar gintuzten?Edo dena espantu? Sourduneko musika bandako alferrak haien eskuineko Frantzi sakratua salbatzeko.Pentsa!\nKuarteletik bi orenetara zegoen Parisera iritsi eta zer ?Putx bat egin ?Guk ?Putz bat behar bada bainan putschik segur ezetz.Noren agintean,gure koronel haren menean?Eta hura norenean.Benetan bitxia !\nDakidan bakarra gau guzia hala pasatu genuela eta biharamuneko eguna ere bai,arratseko zortziak arte telebistak berri on ofiziala eman arte.Nik,gure adjudanta eroaren espantukeria bat baizik ez zela pentsatu nuen,bainan gero koronela jakinaren gainean zegoela jakin genuenean denak harritu gintuen.Bederen orain kontatzeko aukera eman zidaten eta nahiz eta egun hartan egiazki sufritu eta gaizki pasatu,gaur irriño maltzur batez kondatzen dut egun haietan iraganak.\nIgandeetan musika jotzen genuen beraz eta maiz larunbatetan egoitzatik ihes egiten genuen Jaraiz lagunak ekarri zuen berebil hartan.Lehen urratsak garageraino egiten genituen beti,han aparkaturik zeuden jeepetatik errekina lapurtzeko .Hura bai abentura zela,izigarria.\nBatek guardia egiten zuen eta beste bik jeep bat hautatu ondotik eta tubo berezi batean hatsa harturik ,errekina ebatsi.Gero edozoin herriko jaitara abiatzen ginen.\nZorionez,inoiz ez ginuen arazorik izan.\nArazo bakarra igande batez pasatu zitzaigun,apustu bat egin\nbaikenuen.Gure kuartela Europako modernoarena omen zen,ibilbide zabal batzuz hornituta,belardi txukunez inguratuta.\nIgande hartan txuskero axudant zahar hura,asteburuko guardian zegoean eta ohiko alkoholeko plazerrean ito zen egun hartan ere. Igande goiz hartan Provinsera joan ginen ibilaldi militar batean jotzera eta ordu bietako kuartelaratu ginen.Egun hartan zergaitik ez ginuen ateratzeko baimenarik izan ez naiz oroitzen,dena dela ibilbide zabal horiek erdi hutsak zirela bai,gu baizik ez ginauden egoitza hartan,igande arratsalde nazkagarri hartan.\nNori bururatu zitzaion ere ez dakit,beharbada neri,beharbada beste ni bezalako bihurri bati,ez dakit,dena den apustu bat sortu zela bai,lasterketa bat egin behar genuela ,bainan ez oinez,txirringaz edo berebilez,ez,ez,tankez.\nEgia aitortzeko ez zen gauza erresa,tankeak lapurtu behar\nbaitziren,garagetik atera bederen,gure arteko bi gidari ausart atseman eta beharrezko irrati gizonak ere aurkitu.\nGure helburua egoitzaren itzuli osoa egitea genuen bainan nola ?Gure musika banda,koronelaren guardia izategatik bere tankeak bazituen eta Jaraiz eta Desvaux lagunak ohiko gidariak ziren.Txoferrak bagenituen beraz eta gainera E.B.Rrak eskuratzeko prest zeudenak.Bainan ez zen aski,gidariek ez zutelako halako tankerik gidatzen ahal gainetik irrati gizonak ez bazien irratiz esaten norantz abiatu,ezkerrera edo eskuinera,bira edo zuzen,gidariak bere aintzinean baizik ez baizuen ikusten eta dorrean egoten zen irratilaria ezinbestezkoa baitzen.\nBainan irratirik ez !Denak ongi gordeturik bait zeuden eta guk ezin eskuratu !Nola egin ?\nBati ideia argitsu bat bururatu zitzaion,eskartza luze baten bitartez irratilariak bere gaineko metalezko dorre hortatik gidaria bideratzen ahal zuela ,ezkerreko partean kolpeak emanez ezkerrerantz abia zedin,eskuinean eskuinerantzako bidea har zezan. Froga batzuen ondotik hura posible zela ohartu ginen.\nDena prest genuen :Bide zabalean bi tankeak,bat bestearen ondoan,motorrak marmarez,gidariak haien metalezko harpeetan jarririk,gainean,E.B.Rrraren dorrearen gainean, zutik,eskartza eskutan irratilariak,irrifarrez,ni,hasieraren emaile ,trapu zahar bat eskutan eta lagun guztiak irriz lehertzen gure barrakoiaren aintzinean.\nDena prest ?Go !Eta bat-batean ,gure tankeak ,esker eskuinka ,eskartzaren aginpean abiadura iñarroskatu batean,batzutan hurbilegi besteetan urrunegi,elkar jotzeko irriskuan nola bazterreko belardia jan nahian eta gero berriro,gero eta lasterrago.Eskartzak haizearen indarrez goraldera airatzen ziren eta gure gidari gaixoak oihuka ,deus ez zutela ikusten eta aginterik ez zeukatela. Berriz ere eskartzak dantzan,ezkerreko partean jo nahiz bainan ezin,eskuinekoa erakuts nahiz bainan ezin eta gidariei kasko gainean isetsarekin jotzen.Zirkoa,hura bai zirko galanta.Eta gu,tankeetan ez ginaudenak jeep batean igoak,gure lagunen atzetik,martxa gogorrean,ikusaldi hura ez galdu nahian.\nKuarteleko goiko partetik pasatzen ari ginenean ezuste txar bat bizi izan genuen.Han,ostatuaren aurrean,begiak itzaturik,guardian zegoen txuskero adxudanta zut- zutik guri begira,harriturik.\nGure izialdura animalekoa izan zen eta ikus ez baginu bezala gure bidea segitu genuen,aurpegia ahal bezain bat gordeturik, garageraino zalu.\nInstant batez tankeak bertan utzi,ateak ongi itxi eta gue barrakoiera lasterka joan ginen ezer gertatu izan balitz bezala,gure geletan sartu eta irriz lehertzen, zerbaiten berri.\nNahiz eta harritzekoa izan,adjuanta ez zen agertu.Bere berriak biharamunean eduki genituen , kapitainari eta koronelari txosten bat idatzi ziela jakin genuen :Bi tanke ikusi zituela bere aurrean pasatzen lasterketa bat egiten,ez zekiela zer batalloikoak ziren,gainean eskartza batzuk eskutan, bi gazte bazirela eta ez dakit zer gehiago....\nInork ez zuen sinistu !Denek pentsatu zuten mozkor arraildurik zegoela eta aluzinazioak izan zituela.Gure subofizialak galdetu zigun ea guk hartu genituen tankeak,besteei ere galdera bera egin zieten erantzun berdinak ukanez Nehork ez zuen halakorik egin eta gure guardiako adxudant edaleak izugarrizko hasarreak hartu zituen beti bezalako mozkorrak hartzeagatik .Egia da animalekoak harrapatzen zituela… Xubiltz


JOND. PAULO APOST.\n1 Paulok Jainkoaren borondatez Jesukristoren Apostolu denak eta Timotheo haren anaiak Jainkoaren eliza Korinthan denari eta Akaian diren saindu guziei: 2 grazia eta bakea dizuela Jainko gure Aitak eta Jesukristo gure Jaunak. 3 Benedikatua dela Jainkoa Jesukristo gure Jaunaren Aita, urrikalmenduen Aita eta konsolazione guzien Jainkoa, 4 zeiñek baigaitu konsolatzen gure atsekabe guzietan, guk ere konsola detzaguntzat bertzeak bere gaitz guzietan Jainkoak geroni konsolatzen gaituen konsolazione beraz. 5 Ezen zenbatenaz parte gehiago baidugu Jesukristoren sofrikarietan, hanbatenaz dugu halaber Jesukristoz heldu zaizkigun konsolazioneetan. 6 Ala izan gaitezen bada aflijituak, zuen instrukzionea gatik eta zuen salbamendua gatik gare; ala izan gaitezen animatuak, oraiño zuen instrukzionea gatik eta zuen salbamendua gatik gare, zeiña konplitzen baida guk pairatzen ditugun gaitz beren pairantzan. 7 Hala zuetaz dugun esperantza ziñezkoa da, baidakigu sofrikarietan parte duzuen bezala konsolamenduan ere parte izanen duzuela. 8 Nahi dugu ezen jakin dezazuen, ene anaiak, zer izatu dugun sofritzeko Asian; bain herstura handitan izan gare ezen, eta gure indarrez goragoko penetan, non unhatuak ere baiginen bizitzeaz. 9 Baiñan geronek gere baithan aditu bezala dugu gure heriotzeko sententzia, gere baithan fida ez gaitezentzat, baiñan bai Jainkoa baithan, zeinek bizten baiditu hillak, 10 zeiñek libratu baigaitu bain perill handitarik eta atheratzen ere baigaitu, zeinaren baithan baidugu esperantza oraiño ere atherako gaituela, 11 zuek ere guretzat egiñen ditutzuen othoitzen laguntzarekien batean, hainitz presunen ariaz errezibitu izan dugun graziaz hainitzek eskerrak errenda detzatentzat guretzat.\n12 Ezen gure burupea egiten duena da gure konszientziak errendatzen darokun lekhukotasuna: mundu huntan konportatu izan garela bihotz sinple eta xahu batekien Jainkoaren aitziñean, ez haragiaren zuhurtziaren arauera, baiñan Jainkoaren graziaren arauera, beregainki zuen alderat. 13 Ez derautzuegu ezen eskribatzen irakurtzean berean egiak direla ezagutzen ditutzuen gauzarik baizen. Esperantza dut bada fineraiño hala ezagutuko ditutzuela, 14 ezagutu ere gaitutzuen bezala parte zuen gloria garela, hala nola zuek ere izanen baitzarete gurea Jesukristo gure Jaunaren egunean.\n15 Eta fidantzia hortan ene lehenbiziko xedea izatu da zuen ikusterat ethortzea, bigarren grazia bat izan zinezatentzat. 16 Zuen baitharik ezen nahi nuen iragan Mazedoniarat goatean; Mazedoniatik gero berriz ethorri zuen ganat eta zuek gida nintzazuen Judearat. 17 Xede hori nuenaz geroz orduan, arintasunez utzi othe dut konplitu gabe? Edo xede bat hartzen dudanean, haragiaren arauera hartzen othe dut, bai eta ez ene baithan aurkhitzen balire bezala? 18 Aitzitik lekhuko hartzen dut Jainkoa, bere hitzetan fidel dena, zuen artean giñenean erran darozkitzuegun gauzetan ez dela bai eta ezik; 19 ezen Jesukristo Jainkoaren Semea baithan, zeiña predikatu izan baidarotzuegu nik eta Silbanok eta Thimotheok, ez da bai eta ezik; aitzitik ez da bai baizen haren baithan. 20 Jainkoaren agintza diren guziak ezen bai bat dire Jesukristoren presunan, eta hargatik ere erraten diogu Jainkoari hartaz Amen, glorifikatua izan dadintzat gutaz; eta horrek egiten du gure ministerioaren gloria.\n21 Jainkoa bera da, bada, Jesukristo baithan gu borthizten gaituena zuekien batean, eta bere gantzuduraz gantzutu gaituena; 22 bere zigilluaz markatu ere gaituena, eta bahitzat Izpiritu Saindua gure bihotzetan eman darokuna. 23 Bada nik Jainkoa hartzen dut lekhuko ene arimaren perillean, zuen guphidaz ez naizela bihurtu Korintharat; ez bada nausitzen garelakotz zuen fedeaz; aitzitik lagundu nahi baidugu zuen bozkarioa, finki zaudeztenaz geroz fedean.\n1 Egin izan dut bada neure baithan, ez nuela berriz ethorri behar zuen ikusterat zuek doloratzekotan. 2 Baldinetariak ezen nik tristaraz bazintzatet zuek, nor diteke ni alegera nintzakenik, neronek tristarazi nintuzkenez lekhora? 3 Eta hori bera eskribatu izan darotzuet ere, izan ez nezantzat zuen ganat nenthorkenean tristezia tristeziaren gaiñerat bozkario eman behar laroketedanen ganik; fida naiz ezen zuez guziez ene bozkarioa zuen guziona daitekela. 4 Egiaz ezen aflikzione handi batean eta bihotzeko herstura handi batean eskribatu narotzuen orduan eta nigar hainitzekien; ez zuek tristaraztea gatik, bainan zuei ezagutazitzea gatik zuentzat zuen gaiñetik dudan karitatea.\n5 Baldin norbeitek tristarazi banau, ez nau ni bakharrik tristarazi, baiñan nolazbait bederen, hura gaindiz karga ez dezadan, zuek guziekien. 6 Asko du haiñak orai den estatuan hainitz presunen ganik izan duen zentzagune hori. 7 Eta are aitzitik barkhatu behar diozue orai, eta konsolatu behar duzue haiña, hondatua ez dadin tristezia handiegi batean. 8 Hargatik zaituztet othoitzten hari bethiere emateaz zuen karitatearen seiñale zenbeit. 9 Horren gatik eskribatzen ere darotzuet zuek frogatzea gatik eta ezagutzea gatik hea gauza guzietan obedient zareten. 10 Bada zuek zerbeit barkhatzen diozuenari, nik ere barkhatzen dioket: ezen neronek ere barkhatu diokedanari, baldin zerbeit barkhatu izan badut, zuen amorea gatik egin dioket Jesukristoren presunan, 11 Satanez atzemanak izan ez gaitezentzat; badakizkigu ezen haren xedeak.\n12 Ethorri nintzenean bada Troadarat Jesukristoren Ebanjelioa predikatzerat, eta athea ere idekia izan baitzitzaitan Jaunaren izenean, 13 ez nuen izan sosegurik ene izpirituan, zeren ez bainuen han aurkhitu Tito, ene anaia; bainan hei adiu erranik, abiatu nintzen Mazedoniarat. 14 Eskerrak diotzat bada Jainkoari, zeinek bethiere garai egiten baigaitu Jesukristo baithan eta banatzen ere baitu gutaz lekhu guzietan bere izenaren ezagutzaren urriña. 15 Ezen Jesukristoren urrin ona gare Jainkoaren aitziñean, nahiz salbatzen direnentzat eta nahiz galtzen direnentzat. 16 Batzuen alderat bada herio urrina heriotzekotzat, bertzeen alderat berriz bizitzeko urriña, biziarazitzen dituena. Eta non aurkhi presunak hortakotz gai direnak? 17 Ez gare ezen hainitz bezala, zeiñek desohoratzen baidute Jainkoaren hitza; aitzitik garbiki mintzo gare eta Jainkoaren mezuz bezala, Jainkoaren aitziñean eta Jesukristoren presunan.\n1 Hasiko othe gare berriz ere gere buruen goratzen? Ala naski batzuk bezala gomendiozko buthunen beharra baidugu zuen ganat edo zuetarik bertzeen ganat? 2 Gure gomendiozko buthuna zebonek zarete gure bihotzetan eskribatua, zeiña ezagutzen eta irakurtzen baidute gizon guziek. 3 Ageri baida Jesukristoren buthuna zaretela gure ministerioz eskribatua ez tintaz, baiñan Jainko biziaren Izpirituaz; ez harrizko plametan, baiñan zuen bihotzetan, haragizko plama batzutan bezala. 4 Hortaz bada fida gare Jainkoaren aitziñean Jesukristoz; 5 ez gure baitharik gai garelakoan konzebitzeko zerbeit gere baitharik bezala; baiñan gure gaitasuna Jainkoa ganik heldu da, 6 zeiñek gai egin baigaitu alientzia berriko ministre izateko ez letraren, baiñan aitzitik Izpirituaren; letrak ezen hiltzen du, Izpirituak ordean bizia du ematen. 7 Baldinetariak harriaren gaiñean eskribatua zena, heriotzezko langintza bat zelarik, bain bethea izan bada gloriaz, non Israelgo umeek ezin beha baitziozaketen Moiseren bisaiari, haren begitarteko gloria zela kausa, berehala iragan beharra zen arren, 8 zenbatenaz Izpirituaren obrantza ez da gloriosagoa izanen? 9 Ezen baldin kondenazionearen langintza bethea izan bada gloriaz, gehiago are izanen bide da justiziarena. 10 Eta alde hartarik distiatu izan duena ez da ere glorioso izatu gloria exzelentago baten aldean. 11 Baldinetariak ezen iragaten ohi dena gloriaz bethea bada, are gehiago bide da bethiere iraun behar duena gloriaz bethea.\n12 Horlako esperantza beraz dugunaz geroz, libertate handirekien mintzo gare. 13 Eta ez gare Moise bezala, zeiñak belo bat ematen baitzuen bisaiaren gaiñean, Israelgo umeek ikus ez zezatentzat haren bisaiaren distiadura iragankorra. 14 Ordean tapatuak bezala egon dire hekien Izpirituak; egungo eguneraiñokoan ere ezen, Testament Zaharra irakurtzen dutenean, belo hura bera hekien bihotzen gaiñean dago, altxatua izan gabe, zeren Jesukristoz baizen ez baida khentzen. 15 Eta orai arteraiñokoan Moises irakurtzen zaienean, estalki bat bihotzaren gaiñean dute. 16 Ordean populu hura itzuliko denean Jauna ganat, khenduko zaie estalkia. 17 Jauna bada Izpiritu da, eta non ere baida Izpiritua, han diteke libertatea. 18 Gu guziak ordean, bisaia ageri dugula Jaunaren gloria kontenplatzen dugunak, mudatuak gare imajina bererat, iragaten garelarik klaritatetik klaritaterat Jaunaren Izpirituaz bezala.\n1 Hargatik bada, ministerio hori baidugu egin izan zaikun miserikordiaren arauera, ez gare etheltzen. 2 Aitzitik arthiki ditugu gordetzen diren gauzak eta ahalkeria dakharketenak, ibilli gabe finezian eta Jainkoaren hitza bertzelakatzen; aitzitik egiaren agertzeaz estimarazten ditugularik gere buruak gizon guziez, hekien konszientziaren jujeamenduan Jainkoaren aitziñean. 3 Eta baldin hala ere estalia bada gure Ebanjelioa, galtzen direnentzat da estalia, 4 zeiñen artean mundu huntako Jainkoak itsutu baiditu infidelen izpirituak halako moldez, non ez baidu hekien gaiñean argitzen Ebanjelioaren argiak, zeiña baida Jesukristo Jainkoaren imajina denaren gloria. 5 Ez ditugu ezen gere buruak predikatzen, baiñan Jesukristo gure Jauna dugu predikatzen; eta gere buruak zuen zerbitzari dauzkagu Jesusen amorea gatik. 6 Zeren illhunbetarik argia ilkhi dadillala manatu izan duen Jainkoak berak argi egin baidu gure bihotzetan distiadura gehiagorekien, ezagutarazitzeko Jainkoaren gloria Jesukristo baithan agertzen den arauez.\n7 Ordean thresor hori lurrezko jarro batzuetan dakharkegu; ezagutzerat emateko gure baithan diteken botherearen handitasuna Jainkoa ganik dela eta ez gure ganik. 8 Guzietan atsekabeak ditugu, baiñan ez gare unhatzen; griña handitan gare, ordean ez gare ilkhipiderik gabe. 9 Persekutatuak gare, baiñan ez gare abandonatuak; arthikiak gare, baiñan ez gare osoki galduak, 10 bethiere dakharkegularik Jesusen mortifikazionea gure gorphutzean, Jesusen bizitzea ere ager dadintzat gure gorphutzetan. 11 Bethi ezen gu bizi gareiño heriotzerat gare libratuak Jesusen gatik, Jesusen bizitzea halaber ager dadintzat gure haragi hilkorrean. 12 Beraz heriotzea hari da gure baithan eta bizitzea zuen baithan. 13 Baiñan fedezko Izpiritu bera baidugu, eskribatua den bezala: «Sinhetsi dut eta hargatik naiz mintzatu», guk ere sinhesten dugu eta hargatik mintzo ere gare. 14 Baidakigu Jesus biztu izan duenak gu ere halaber biztuko gaituela Jesusekien eta ageraraziko gaituela zuekien batean bere aitziñean. 15 Guziak ezen zuentzat dire, grazia frankiaz ethorririk, gloria gehiago bihur dakioentzat halaber Jainkoari, hainitzek eskerrak errendatzeaz.\n16 Hargatik ez gare gogo urritzen; aitzitik gure gizon kanpokoa desegiten den arren, hala ere gizon barrenekoa erreberritzen hari da egunetik egunerat. 17 Ezen orai ditugun lazeria iraupen gutitakoek eta ariñek gloria soberano eta neurri gabeko baten pisu eternala dute egiten gure baithan. 18 Hala ez ditugu konsideratzen gauza ikusten direnak, baiñan bai ikusten ez direnak; ikusten direnak ezen denborako dire, ikusten ez direnak ordean eternalak dire.\n1 Badakigu ezen, baldin lurreko gure egoitza huntako etxe hau desegiten bazaiku, izanen dugula Jainkoa ganik bertze egoitza bat zeruetan, etxe bat gizonen eskuz egiña ez dena eta eternitatean iraunen duena. 2 Hortakotz gaudez ere hatsbeherapenez, gure egoitza zeruko den hartaz bestituak izan nahian, 3 baldinetariak behintzat bestituak edireten bagare eta ez bilhuziak. 4 Ezen egoitza huntan gareiño hats-beherapenez gaudez kargaren azpian, zeren ez baidugu desiratzen bulhuziak izatea, aitzitik bai gaiñetik bestituak izatea, hilkor duguna iretsia izan daiteken bezala bizitzeaz. 5 Eta hortarat bererat moldatu izan gaituena Jainkoa da, zeiñek herresatzat eman ere izan baidaroku bere Izpiritua. 6 Fida gare bada bethiere, eta dakigularik gorphutz huntan gaudezeiño Jauna ganik urrunduak gabiltzala 7 fedez gabiltza ezen, eta ez ikustez, 8 fida gare, diot, eta nahiago ginduke gorphutz huntarik ilkhi eta goan Jaunarekien egoterat. 9 Hargatik lehiatzen ere gare hari agradatzerat, nahiz izan gaitezen haren ganik urrunduak, nahiz izan gaitezen haren ganat helduak. 10 Guziok ezen agertu beharrak gare Jesukristoren tribunalaren aitziñean, batbederak errezibi dezantzat bere gorphutzaz bestitua zenean egin duken ungiari edo gaizkiari zor zaioena.\n11 Baidakigu bada zer den Jaunaren beldurtasuna, bertzeak ere ditugu hartarat erakhartzen; eta Jainkoak ezagutzen gaitu garen bezalakotzat. Uste dut bada zuen konszientzietan zuek ere ezagutazen gaitutzuela nolakoak garen. 12 Ez gabiltza berriz ere gere burua zuetaz prezarazi beharrez, bainan bai zuei okasione eman nahiz gure ariaz gloriatzeko, izan dezazuentzat zer ihardets bere gloria itxurapenetan ematen dutenei, eta ez bihotzean diren gauzetan. 13 Ezen, ala utz dezagun gure Izpiritua mugarriez haratago goaterat, Jainkoa gatik diteke; ala gaudezen baratxe, zuen gatik daiteke. 14 Ezen Jesukristoren amudioak hertxatzen gaitu; konsideratzen baidugu, baldinetariak bakhar bat bill izan bada zuen gatik, beraz guziak hillak direla, 15 eta guzientzat hill izan dela Jesukristo, bizi direnak ere gaur gehiago ez daitezentzat bizi beretzat, baiñan bai hekientzat hill eta biztu izan denarentzat.\n16 Hargatik guk hemendik harat ez dugu nihor ezagutzen haragiaren arauera. Eta baldinetariak ezagutu izan badugu Jesukristo haragiaren arauera, ordean orai ez dugu horla ezagutzen. 17 Baldinetariak bada norbeit Jesukristo baithan bada, kreatura berri bat haina egin da; zahar ohi zena iragan da; huna gauza guziak berri eginak. 18 Eta hauk guziak Jainkoa ganik dire, zeiñek baketu baigaitu berekien Jesukristoz eta eman baidaroku guri baketzeko kargua. 19 Zeren Jainkoa Jesukristo baithan baitzen mundua berekien baketzen hari zenean, kondatzen ez zaroztela bere bekhatuak; eta berak ibeni izan du gure baithan errekonziliazionearen hitza. 20 Beraz Jesukristoren enbaxadore gare, eta Jainkoak gutaz exhortatzen bazintuzte bezala da. Jesukristoren partez zaituztegu errekeritzen: bake zaitezte Jainkoarekien. 21 Bekhatua ezagutzen ez zuena gure gatik tratatu izan du ezen, bekhatua bera izan balitz bezala, egin gintezentzat gu haren baithan justu Jainkoaren arauerako justiziaz.\n1 Jainkoaren langille baigare, bada, exhortatzen zaituztegu arren ez dezazuen alferretan errezibi Jainkoaren grazia; 2 dio ezen berak: «Ordu onean entzun zaitut eta salbamenduko egunean lagundu zaitut». Huna orai denbora gogarakoa; huna orai salbamenduko egunak. 3 Hala ez bide diogu ematen nihori eskandalisatzeko lekhurik, desohoratua izan ez dadintzat gure ministerioa. 4 Aitzitik gauza guzietan agertzen gare Jainkoaren ministro batzuk izan behar duten bezalako, pairakortasun handi batez atsekabeetan, beharkizunetan, hersturetan, 5 zaurietan, presondegietan, albotaramenduetan, trabailluetan, Beillatzetan, baruretan, 6 garbitasunez, jakintzaz, pairakortasunez, mantsotasunez, Izpiritu Sainduaren berthutez, karitate garbi batez, 7 egiaren hitzaz, Jainkoa ganikako botherez, justiziaren armez, eskuin eta ezker; 8 bai ohorearen eta bai desohorearen artean; bai fama gaixtoaren eta bai onaren artean; enganatzaille batzu bagiñe bezala, egiatiak garen arren; ezagutu gabe batzu bagiñe bezala, ungi ezagutuak garen arren; 9 hiltzen hari bagiñe bezala eta hala ere bizi; kolpeka darabiltzatenak bezala, ordean ez hiltzeraiñokoan; 10 triste bezala, ordean bethi alegera; pobre bezala, ordean hainitz aberasten dugula; deusik gabe garenak bezala eta hala ere guzien jabe.\n11 Gure ahoa zuentzat idekia da, o Korinthiarrak; gure bihotza zabaldua dagotzue. 12 Ez zarete hertsiki gure baithan, baiñan zuek duzue bihotza hertsi enetzat. 13 Bada ordaiña bihur diezadazuentzat, neure haurrei bezala erraten darotzuet: zabal zazue zuek ere bihotza enetzat. 14 Ez zaiteztela balsa infidelekien; ezen zer balsagune izan ahal diteke justiziaren eta inikitatearen artean? Edo zer parzunezko, argiaren eta ilunbeen artean? 15 Zer erkidetasun Jesukristoren artean eta Belialen artean? Edo zer akordu fidelaren eta infidelaren artean? 16 Zer aria duke Jainkoaren tenpluak idolekien? Zuek ezen Jainko biziaren tenplua zarete, Jainkoak berak erraten duen bezala: «Egonen naiz hekien baithan eta ibilliko naiz hekien artean; izanen naiz hekien Jainkoa eta hek izanen dire ene populua».\n17 Hargatik beraz «ilkhi zaitezte jende hekien artetik eta aldara zaitezte hekien ganik, dio Jaunak; eta ez dezazuela ukhi lohi denik, 18 Eta nik hartuko zaituztet; izanen natzaitzue Aitatzat, eta zuek izanen zaizkidate niri seme eta alaba, dio Jaun guziz botheretsuak».\n1 Horlako agintzak ditugunaz geroz, ene maiteak, xahu gaitezen haragiaren eta Izpirituaren lohigune guzietarik, akhabatzen dugularik gure santifikazionearen obra Jainkoaren beldurtasunean. 2 Har gaitzatzue zuen bihotzean; nihori ez diogu egin bidegaberik; nihor ez dugu gaizkoatu; nihor ez du atzeman. 3 Ez dut hau erraten zuek kondenatzeko; erran darotzuet ezen ja bihotzean zakharzketadala, zuekien hiltzeko eta bai bizitzeko. 4 Libertate handirekien mintzo natzaitzue; burupe handi dut zuetaz gloriatzeko; konsolazionez bethea naiz; bozkarioz gaindi egiña naiz ene sofrikari guzien artean.\n5 Ezen Mazedoniarat ethorri eta ere, ez dugu izatu sosegu garabik haragiaren arauera; aitzitik sofritzeko den guzia sofritu dugu: kanpotik guduak, barnetik izialdurak. 6 Baiñan humillak eta aflijituak konsolatzen dituen Jainkoak, konsolatu izan gaitu Titen ethortzeaz. 7 Eta ez xoilki haren ethortzeaz, baiñan oraiño berak zuen ganik errezibitu izan duen konsolazioneaz, kondatu izan darokunean zuen desira ene ikustekoa, zuen nigarrak, zuen lehia enetzat; hala, non gehiago boztu izan bainaiz. 8 Ezen baldin tristatu bazaituztet ere ene buthunaz, ez nago urrikitan orai, lehen urrikitu izan bazait ere, ikusirik aphur batekotz tristatu zinituztela buthun hark.\n9 Orai atsegin dut, ez zeren tristatu zareten, baiñan zeren tristatu izan zareten penitenzia egiterainokoan; zuen tristezia Jainkoaren arauerakoa izatu da, eta hala kalterik ez zaitzue heldu gure aldetik. 10 Ezen Jainkoaren arauerako den tristeziak penitenzia iraupeneko bat du eragiten salbamendukotzat; mundu huntako tristeziak ordean heriotzea dakharke. 11 Horra ezen Jainkoaren arauera tristatze horrek nola ekharri zaituzten atzarriago izaterat; baiñan are zuen buruen justifikatzerat, suminduak izaterat, beldur izaterat, lehian jartzerat; baiñan zelo handi bat izaterat, baiñan arimaren punitzerat. Manera guziez erakutsi izan duzue xahu zaretela zuek egiteko hortan. 12 Hala beraz, baldin eskribatu izan badarotzuet, ez darotzuet egin injuria egin izan duena gatik, ez eta injuria jasan izan duena gatik; aitzitik bai zuei ezagutarazitzea gatik zuetaz dugun artha Jainkoaren aitziñean.\n13 Horrek gaitu ere konsolatu; ordean errezibitu dugun konsolazionean gehiago are boztu gare Titek izatu duen atseginaz, zeren deskansatua izan baida haren izpiritua zuetaz guziez. 14 Eta zeren baldin zerbeitez gloriatu izan banaiz zuen ariaz hari mintzatzean, ez baidut izatu ahalkatzeko sujetik; aitzitik bethiere egiaz mintzatu gaizkitzuen bezala, Titeri zuetaz errendatu izan diogun lekhukotasuna ere egiaren arauerakoa gerthatu izan baida. 15 Eta haren amudioa zuentzat berretzen ere da, orhoitzen denean zuen guzien obedientziaz, eta nola errezibitu izan duzuen beldurrekien eta ikhararekien. 16 Atsegin dut bada, zeren gauza guzietan izan ahal bainaiteke fida zuetaz.\n1 Jakinarazi behar darotzuet bada, ene anaiak, Jainkoak Mazedoniako elizei egin daroen grazia; 2 Nola hekien bozkarioa hanbatenaz izatu den handiagoa, zenbatenaz izan baidire aflikzione handiagoez frogatuak; eta nola bere pobrezia ezin gehiagokoan, frankiak izatu diren bihotz onez amoiña handiak egiterat. 3 Ezen lekhukotasun hau eman behar daroet: bere baitharik ekharriak izatu direla ematerat ahal zutenaren arauera, eta ahalaz gehiago ere; 4 errekerimendu hainitzekien othoitzten gintuztelarik hekien amoiñak errezibitzeaz eta hek sainduei eramateko mezuan parte hartzeaz. 5 Eta hortan ez dute xoilki egin hekien ganik igurikitzen ginduena, baiñan eman diotzate bere buruak lehenik Jaunari eta gero eman darozkigute guri Jainkoaren nahirat.\n6 Horri dagokala othoiztu dugu Tite, arren hasi izan duen bezala akhaba dezan zuen baithan ere karitatezko obra hori; 7 ordean nola guzietan frankiak baitzarete, fedean, hitzetan, jakintasunean, artha suerte guzietan eta are gehiago guretzat duzuen amudioan, izan zaiteztentzat halaber frankiak karitatezko obra huntan ere. 8 Ez dut zuei manatzeko hau erraten, baiñan xoilki bertzen lehiaren exenpluaz zuek ere erakhartzeko zuen karitatezko gogo onaren frogak ematerat. 9 Badakizue ezen nolakoa izatu den Jesukristo gure Jaunaren miserikordia; nola aberats zelarik, zuen gatik pobre egin izatu den, haren pobreziaz zuek aberats zinteztentzat.\n10 Eta hau da nik ematen darotzuedan konseillua, eta zuen probetxutako ere baida; zeren ez xoilki zuek lehenik hasi izan baitzarete karitate horren egiten, bainan are xedea hartu ere baitzinduten hartakotz iazdanik. 11 Orai bada egiteaz ere akhaba zazue, nahia eta gogoa prest izan duzuen bezala, izan dezazuen halaber akhabatzea ere zuen ahalen arauera. 12 Baldinetariak ezen nihork gogo handi badu emateko, errezibitzen dio Jainkoak; eta ez dio galdetzen duenaren arauera baizen, eta ez ez duenaren arauera. 13 Hala ez da ene gogoa bertzeak izan daitezen guphidetsiak eta zuek izan zaitezten kargatuak; aitzitik bai gauzak izan daitezen igoal, 14 presenteko denboran zuen frankia hel dakioen hekien pobreziari, hekien frankia ere hel dakioentzat egun batez zuen gabeari, eta horla guziak egin daitezen igoal, eskribatua den bezala: 15 «Hainitz zuenak ez zuen izan bertzeek baiño gehiago eta guti zuenak ez zuen izan gutiago».\n16 Eskerrak diotzat bada Jainkoari, zeren eman baidu ardura bera zuentzat Titeren bihotzean, 17 zeren ez xoilki ungi hartu izan baidu nik egin izan diodan othoitza, bainan bere baitharik oraiño arduratsuago izanez, goan baida zuen ganat bere borondate onez. 18 Igorri izan dugu harekien batean gure anaia bat ere, zeiñak laudorio hainitz ardietsi baidu Ebanjelioaz Eliza guzietan. 19 Eta ez xoilki hori; baiñan zeiña hautatua izan ere baida Elizez gure biyaietako laguntzat karitatezko obra hortakotz, zeina egiten baida gure eskuz Jaunaren gloriako eta hartu izan dugun xedearen arauera; 20 ez nahiz nihork erratekorik duen guretzat, gure eskuz egiten diren amoiña handi horien ariaz. 21 Ardura dugu ezen ungi egiteko ez xoilki Jainkoaren aitziñean, baiñan halaber gizonen aitziñean ere.\n22 Igorri izan dugu, bada, hekiekien halaber gure anaia bat, zeina ezagutu izan baidugu hainitz gauzatan zeloz bethea eta huntan are gehiago; fidantzia handi bat dugu ungi hartuko duzuela. 23 Eta orobat Tite ere, zeiña ene laguna baida eta zuentzat haritu naizenetan nauena «, eta bai halaber bertze gure anaiak ere, Elizetako Apostoluak, Jesukristoren gloria. 24 Ager diozozue beraz Elizen aitziñean zuen karitatea eta erakuts zergatik glorifikatzen garen zuen ariaz.\n1 Ezen sainduentzat destinatua den laguntza hortaz sobrantzia zait zuei gehiago eskribatzea; 2 baidakit hortakotz duzuen gogo ona, zeinen ariaz glorifikatzen ere bainaiz zuetaz Mazedoniaren aitziñean, erraten daroedala Akaiko probintzia iazdanik hortarat preparatua dela eta zuen exenpluak eman izan diote ere hainitzei lehia bera. 3 Igorri izan ditut bada gure anaiak zuen ganat, gertha ez dadintzat alferrik glorifikatu naizen zuetaz pontu horren gaiñean, eta erran dudan bezala preparatuak aurkhi zaitzaten gatik; 4 beldurrez, enekien ethorriko diren Mazedoniarrek aurkhitzen bazinituzte preparatu gabeak, ahalkeriarik izan ez dezagun ez errateko zebonek zinduketela egiteko hortan. 5 Uste izan dut beraz othoiztu behar nituela anaiak aitzinerat goateaz zuen ganat eta artha izateaz, agindua duzuen liberalitatea izan dadin preparatua gu ethor orduko; ordean izan dadin emaitza bat amudioz egiña, ez abariziari idekia.\n6 Erraten darotzuet bada bau: guti ereiten duenak guti bilduko ere du eta frankoki ereiten duenak frankoki bilduko ere du. 7 Batbederak eman beza bere baithan emateko exlejitu dukena ez tristeziarekien edo bortxaz bezala; ezen alegeraki ematen duena du maite Jainkoak. 8 Jainkoa bada guziz botheretsu da graziak «guziak zuen gaiñerat gaindiz isurtzeko; gauza guzietan bethiere duzuelarik bizitzeko aski den guzia, duzuentzat frankoki zertaz egin obra on suerte guziak, 9 eskribatua den bezala: «Barraiatu izan du, eman izan daroe pobreei; haren justutasunak iraunen du mende guzietako mendeetan».\n10 Ereilleari ematen dioenak bada ereitekoa emanen darotzue halaber jateko behar duzuen ogia, erakharriko dio hainitz zuen ereintzari eta berretuko ditu hainitzez zuen justutasunaren fruituak; 11 manera guziez aberasturik, egin detzatzuentzat bihotz onez amoiña handiak; eta horri dagokala diotzagu eskerrak ematen Jainkoari. 12 Ezen karitatezko eginbide hortako ongundeak ez xoilki ditu bethetzen sainduen beharrak, baiñan oraiño esker franko errendarazitzen diotza Jainkoari; 13 zeren ongunde hortaz errezibitzen duten sokorria frogaturik, glorifikatzen baidute Jainkoa Jesukristoren Ebanjelioarentzat erakusten duzuen obedientziaz, eta hei eta bai bertze guziei zuen ontasunetarik parte egiteko duzuen karitateaz. 14 Eta Jainkoari othoitz egiten baidiote zuentzat, amudioz betheak baidire zuentzat Jainkoak zuen baithan ibeni izan dituen grazia exzelenten gatik. 15 Jainkoak eskerrak dituela bere dohain erran ahal daiteken guziaz goragokoaz.\n1 Nik neronek bada, Paulok, zaituztet othoizten Jesukristoren manutasunaz eta modestiaz; nik, present naizenean alabainan bain xume agertzen naizenak zuen artean, eta absent naizenean bain ausart zuen alderat. 2 Diot bada: othoitz egiten darotzuet, present izanen naitekenean ez nadin behar fidantzia hartaz, zeiña uste baidute dudala zenbeiten alderat, zeiñei iduritzen baitzaie haragiaren arauera gabiltzala. 3 Bada haragian bizi garelarik, ez gare haragiaren arauera gudukatzen. 4 Ezen gure gerlako armak ez dire haragizkoak, baiñan bai Jainkoa baithan botheretsu direnak, kontra jartzen zaien guzia desegiteko; hala desegiten ere ditugu gizonen izpirituen afinuak, 5 eta bai Jainkoaren jakintzaren kontra goratasunekien altxatzen den guzia; eta arma horiez ditugu izpiritu guziak Jesukristoren obedientziaren azpian ezartzen gathibutasunean, 6 gure eskuko baidugu desobedient guzien punitzea, konplitu dukezuenean zuek behar den obedientzia.\n7 Jujea zazue bederen gauzez iduri duten arauera. Baldinetariak edozeiñ fida bada bere baithan Jesukristorena dela, pensa beza halaber bere baithan, hura Jesukristorena den bezala, gu ere Jesukristorenak garela. 8 Ezen gehixiago gloriatzen banintz ere dugun bothereaz, zeiña Jaunak eman izan baidaroku zuen edifikazionekotzat eta ez zuen destruzionekotzat, ez ninteke ahalke. 9 Ordean iduri ez duentzat izitu nahi zaituztegula buthunez, 10 (haren buthunak ezen, diotsate, pisuak dire eta borthitzak; ordean bera ikusten denean, gauza gutia da hura eta bere mintzoan mezprezagarri ere dena), 11 har bezate gogoan haiña bek, nolakoak baigare buthunez mintzo garenean urrundik hitzez, halakoak garela bada present garenean obraz.\n12 Ez gare ezen hauzu gere buruak berdin ematerat edo konparatzerat berze bere buruak laudatzen dituzten batzuekien; aitzitik gere buruak neurtzen ditugu gere baithan garenaren gaiñean eta konparatzen gere buruekien. 13 Ez eki; ez gare neurriz gorago gloriatuko, baiñan bai Jainkoak neurthu izan gaituen erregelaren eta neurriaren arauera, zeiña baida zuetaraiño heltzeko neurria. 14 Ezen ez gare behar baiño gehiago hedatzen, zuetaraiño heldu izan ez bagiñe bezala, zuetaraiño heldu izan garenaz geroz Jesukristoren Ebanjelioa predikatzen dugula. 15 Ez gare beraz sobraniaz gloriatzen eta bertzeren lanez, baiñan esperantza dugu zuen fedea bethi eta geroago eta gehiago berretuz goanen dela eta gure sailla hainitz urrunago ere hedatuko dugula, 16 Ebanjelioa predikatzen diotegula zuetaz haratago diren nazioneei, bertzeren saillan ja landua denaz gloriatu gabe. 17 Gloriatzen dena, bada, gloria bedi Jauna baithan. 18 Ez da ezen bere burua prezatzen duena egiazki prezagarri dena, baiñan bai Jainkoak prezatzen duena.\n1 Nahi nuke paira bazinezate aphur bat ene ergelkeria! Bainan aitzitik paira nazazue ere. 2 Jeloskor naiz naiz ezen zuentzat Jainkozko jelosia batez, zeren fedaztatu baitzaituztet espos bati, zeina baida Jesukristo, birjina garbi bat bezala zuek hari presentatzeko. 3 Beldur naiz ordean sugeak Eba enganatu izan zuen bezala bere fineziaz, hala zuen izpirituak ere gaixta ez daitezen eta hastan Jesukristoren arauerako sinpletasunetik. 4 Ezen baldinetariak heldu zaitzuen batek predika baliezazue guk predikatu ez darotzuegun bertze Kristo bat, edo errezibi baziñezate errezibitu izan duzuenaz bertze izpiritu bat edo besarkatu duzuen Ebanjelioaz bertze bat, arrozoin zindukete haiña pairatzeko. 5 Uste dut ordean deusere gutiago ez dudala egin Apostolu handienek baiño. 6 Ezen baldin ungi mintzatzen ikhasia ez banaiz ere, ordean ez naiz hala jakintasunean; aitzitik gauza guzietan aski ezagutuak gare zuetaz.\n7 Ala naski bekhatu egin duket neure burua beheratu izan dudanean zuek altxatzea gatik, zeren dohainik predikatu izan darotzuedan Jainkoaren Ebanjelioa? 8 Bertze Elizak bulhuzi izan ditut, hetarik bizitzekoa hartu baidut zuek zerbitzatzeko estatuan izatea gatik. 9 Eta zuen artean ere beharrean nintzenean, ez natzaio nihori karga izatu, ezen eskas nuenaz probeditu izan naute Mazedoniatik ethorri ziren anaiek; eta gauza guzietan begiratu izan naiz eta begiratuko ere naiz zuen karga izatetik. 10 Lekhuko hartzen dut Jesukristoren egia, zeiña ene baithan baida, gloria hori ez darotedala khenduko Akhaia guzian. 11 Eta zergatik? Zuek ez maite izanez? Jainkoak daki hori. 12 Hori egiten dut, bada, eta eginen ere dut ez uztea gatik atzekiarik atzekia bilha dabiltzanei, gure berdin agertu nahiz gloriatzen diren gauzetan. 13 Ezen halakoak Apostolu falsoak dire, eta langille enganiosak, Jesukristoren Apostoluen iduria hartzen dutenak. 14 Eta ez da miresteko, Satanek berak ere hartzen ohi duenaz geroz argizko aingeruaren idurikundea. 15 Ez da, beraz, gauza handia haren zerbitzariek hartzen badute justiziaren ministroen iduria; hekien azken fina ordean izanen da hekien obren arauerakoa.\n16 Berriz ere diot: nihork ez beza uste izan erhoa naizela, edo ezberen paira nazazue erho bat bezala, ni ere aphur bat handiets nadin. 17 Erraterat nohana, ez dut Jainkoaren arauera erraten, bainan erhokeriaz bezala gloriatzeko hartzen dudan burupe huntan. 18 Hainitzak gloriatzen direnaz geroz haragiaren arauera, handietsiko naiz bada ni ere aria hortaz; 19 ezen zebonek zuhurrak baitzarete, pairatzen ditutzue gogotik zuhur ez direnak. 20 Pairatzen duzue ezen gathibutasunean ezar zaitzazten, irets zaitzazten, zuen ontasuna har diezazueten, nausi dakizkitzueten, mazelakoz jo zaitzazten. 21 Ene ahalkerietan hori erraten dut, alde hortarik gu flakoegi izan bagiñe bezala.\nZer nahi gauzaz hetarik nihor atrebi dadin bere burua bantatzerat (erhoki mintzo naiz), ni ere atrebi naiteke bantatzerat. 22 Hebrearrak dire? Bai eta ni ere. Israeldarrak dire? Bai eta ni ere. Abrahamen ume dire? Bai eta ni ere. 23 Jesukristoren zerbitzariak dire? (gizon guti zuhur bat bezala mintzo naiz). Bai eta ni gehiago; jasan baidut nekhe gehiago eta presondegi gehiago; izan bainaiz zehatua zilhegi den baiño gehiago; ikusi baidut neure burua asko aldiz hiltzat utzia. 24 Judutaren ganik bortz aldi diferentez errezibitu izan ditut azote kolpeak, aldian berrogoi bat guti. 25 Hirur aldiz izatu naiz zigorrez zehatua, behin izatu naiz harrikatua, hiruretan galdu izan naiz itsasoan, gau bat eta egun bat egin izan ditut itsasoaren ondoan. 26 Izan naiz maiz biyaietan, arribera gaiñean perilletan, ohoiñen ganik perilletan, ene nazionekoen ganik perilletan, paganoen perilletan, hirien erdian perilletan, bakhar lekhuetan perilletan, itsasoan perilletan, anaia falsoen artean perilletan; 27 lazerian eta miserian, beillatze hainitzetan, gosean eta egarrian, barurtzen hainitzetan, hotzean eta bulhuz izaten.\n28 Kanpotikako diren horietaz landan, egunoroz barrendatua nadukaten egiteko dia: Eliza guziez dudan artha eta griña. 29 Nor da flako, non ez banaiz «ni ere harekien flakatzen? Nor da eskandalisatua, non ez bainaiz erretzen hari? 30 Gloriatu behar bada ere, gloriatuko naiz ene humiliatzeko diren gauzez. 31 Jainkoak, zein baida Jesukristo gure Jaunaren Aita, sekulakotz benedikatua dena, badaki ez dudala gezurrik erraten. 32 Damasen errege Aretasentzat herri hartan manatzen zuenak, goardiak ezarriak zituen Damasko hirian ni preso hartzeko. 33 Baiñan leiho batetarik saski batean erautsi izan ninduten murraillan behera eta hala eskapatu nintzen haren eskuetarik.\n1 Baldin gloriatu behar bada (segur ez baida behar ere), ethorriko naiz Jaunaren bisionetarat eta errebelazionetarat. 2 Badakusat gizon bat Jesukristo baithan orai duela hamalaur urthe hirurgarren zeruraiño eramana izan zena (bere gorphutzarekien othe ala gorphutza gabe, ez dakit hori; Jainkoak badaki). 3 Eta badakit gizon hura (bere gorphutzarekien ala gorphutza gabe, ez dakit hori, Jainkoak daki) 4 eramana izan zela paradisurat eta aditu izan zituela gauza misterios batzu, zeiñetaz mintzatzea ez baitzaio zilhegi gizon bati. 5 Halako gizon batez bai gloriatuko naiz; neure buruaz ordean ez naiz gloriatuko, neure flakitatez baizen. 6 Hala ere, bada, nahi banu gloriatu, egin ninteke erho izan gabe, ezen egia erran nezake. Baiñan gelditzen naiz, nihork estima ez nazantzat ene baithan ikusten duenaz edo nitaz aditzen duenaz gehiagokotzat.\n7 Bada errebelazione handi horiek eman ez diezatedan gorapenik, eman izan zait ene haragiaren akhuilloa, Satanen aingeru bat bezala niri mazelakoka haritzeko. 8 Horren gatik hirur aldiz Jauna othoiztu izan dut, arien khen zezan hura ene ganik. 9 Eta ihardetsi izan darot: «Asko duzu ene grazia, ezen ene botherea gehiago agertzen da flakitatean». Gogotik beraz gloriatuko naiz ene flakitateetan, egon dadintzat ene baithan Jesukristoren botherea. 10 Hargatik zait lakhet neure flakitateetan, iroietan, beharkizunetan, presekuzioneetan, Jesukristo gatik jasaten ditudan hersturetan; noiz ere bainaiz ezen flako, orduan naiteke botheretsu.\n11 Gizon guti zuhur bat bezala mintzatu naiteke; zuek hortarat behartu nauzue. Ezen zuek behar nindukezuen laudatu, deusetan izan ez naizenaz geroz Apostolu handienak direnez gutiago, deusere ez naizen arien. 12 Baiki, ene apostolutasunaren seiñaleak eman izan darozkitzuet pairakortasun guzizko batez, mirakuilluez, prodijioez eta jainkozko botherearen seiñaleez. 13 Zer da ezen bertze Elizek baiño gutiago izatu duzuenik, baizen ni ez natzaitzuen karga izatu? Bidegabe hori barkha diezadazue. 14 Huna, hirur garren aldian heldu natzaitzue eta ez natzaitzue karga izanen, ez nabilla ezen zuenen ondoan, aitzitik bai zuen ondoan; ez dute ezen haurrek hari behar biltzen bere burasoentzat, baiñan bai burasoek haurrentzat. 15 Bada nik hagitz gogotik emanen dut dudan guzia, eta oraiño neure burua ere gaiñetik, zuen arimen gatik; nik zuek hain maite zaituztedalarik, zuek ni guti maitatzen banauzue ere.\n16 Bainan dela hala; ez natzaitzue karga izatu; ordean fina bainaiz, fineziaz naski atzeman zaituzketet. 17 Ala zuen ganat igorri izan ditudanetarik zenbeitez azikatu izan othe zaituztet? 18 Othoiztu izan dut Tite zuen ganat goateaz, eta igorri izan dut harekien gure anaietarik bat. Titek azikatu othe zaituzte? Ez gare Izpiritu berean ibilli eta urrats beretan?\n19 Ez othe duzue aspalditik uste gure buruen esenkusatzen hari garela zuen alderat? Jainkoaren aitziñean mintzo gaizkitzue Jesukristo baithan eta horiek guziak, ene maite maiteak, zuen edifikazionea gatik. 20 Beldur naiz ezen zuen ganat nathorkenean ez zaitzatedan aurkhi nahi nuken bezalakoak, eta zuek ere ni ez nazazuen aurkhi nahi zinduketen bezalakoa. Beldur naiz badaitezken zuen artean debadioak, jelosiak, aierkundeak, ihardukitzeak, gaixki errateak, baratalgoak, orgilleriak, altaramenduak; 21 eta berriz nathorrenean, humilia ez nazan Jainkoak zuen baithan, eta nigar egin beharko dudan lehen egiñikako bekhatuez eta erabilli dituzten lohikeriez, fornikazioneez eta itsuskeriez penitenzia egin izan ez duten hainitzen gatik.\n1 Huna hirur garren aldia zuen ganat heldu naizena. «Bi edo hirur lekhukoek erranen duketenaren gaiñean jujeatuko dire gauza guziak». 2 Ja erran darotzuet, eta orai ere erraten darotzuet zuen artean banintz bezala, oraiño hor ez naizen arren, lehen bekhatu egin izan dutenei eta bertze guziei, berriz ethortzen banaiz, ez diotedala barkhatuko. 3 Ala frogatu nahiz zabiltzate Jesukristo ene baithan mintzo denaren botherea, zeiña ez baida bada flako agertu, baiñan aitzitik bai aski botheretsu zuen artean? 4 Ezen gurutzefikatua izan bada ere haragiaren flakitatearen arauera, ordean bizi da Jainkoaren berthutez; gu ere, bada, flako gare hura bezala, ordean biziko gare harekien batean Jainkozko berthutez zuen alderat.\n5 Examina zaitezte hea fedean zareten. Froga zatzue zebonek zeben buruak. Ala ez duzue ezagutzen zebonek Jesukristo zuen baithan dela? Baldin naski erreprobatuak ez bazarete. 6 Esperantza dut ordean ezagutuko duzuela gu ez garela arbuiatzekoak. 7 Othoizten dugu bada Jainkoa, ez dezazuen egin deusere gaixkirik, ez gu aprobatzekoak garela agertzea gatik, baiñan bai zuek ungi dena egin dezazuen gatik, gu arbuiagarriak agertuko bagare ere. 8 Ezen deusik ezin dagikegu egiaren kontra, aitzitik bai egiaren alde. 9 Eta atsegin ere dugu, zeren gu garen flako, zuek berriz zareten sendo. Oraiño galdetzen ere duguna da zuen perfekzionea. 10 Hau darotzuet eskribatzen zuekien ez naizelarik, hor naitekenean zorrotzkiegi balia ez nadin Jaunak edifikatzeko eta ez desegiteko eman izan darotan bothereaz.\n11 Gaiñerakoan, ene anaiak, zareten alegera, zareten perfet, konsola zaitezte, duzuen gogo bat eta bera, bizi zaitezte bakean; eta bakearen eta amudioaren Jainkoa zuekien izanen da. 12 Saluta zazue elkhar musu saindu batez. Salutatzen zaituzte saindu guziek. 13 Jesukristo gure Jaunaren grazia, Jainkoaren amudioa eta Izpiritu Sainduaren emaitza dela zuekien guziekien. Amen.


Gaia - Deia\njuanra madariaga 12.03.2020 | 08:20\nEZ. Ez dago beste gairik. Edonon zaudela, edonora zoazela, birus berriaren erasoaren gaineko iritziak eta iri-tziak adituko dituzu. Udan entzun nahi ez duzun kanta nazkagarri, itsaskorra eta estupidoarekin agi-tzen den moduan, koronabisurak eremu guztiak hartu ditu bere larrialdian, eta tai gabe agertzen da zure begi eta belarrietan, nahitaez.\nPresentzia astun hori baina, zergatik? Hirugarren munduan sorturiko arazo lokala baina larria izan balitz, horrenbeste kezka sortuko zukeen? Geure lehen mundua erasota sentitzen delako sortu dira histeria kolektiboa eta paralisi ekonomikoa. Oraingo honetan geu gara gizatalde kaltetua, eta ez Afrikako lagunak, edota dengek jota, edota malariak jota, edota egunero gosez hiltzen den ume andana hori. Arazo horiek oso urrun egon dira beti, urrunegi gure artean larridura sortzeko beste. Baina orain, geure etxeetaraino etorri da hiena taldea. Orain, geure defentsak ez dira hain defentsiboak. Orain, geure zaurgarritasuna agerian gera daiteke.\nKuriosoa iruditu zait zein eragin arina izan duen gaixotasun horrek burtsan. Munduko burtsa guztiak ere kutsaturik agertu dira eta shock egoeran daude. Ekonomia gaixotuko da, baina dena era susmagarrian. Nik argi daukat, ur nahasietan, arrantzaleen irabazia. Asko eta asko aberasten egongo dira, eta hemendik urteetara ba-tzuk gaizki esaka arituko dira, gauzak nola kudeatu ziren, zein informazio gutxi izan zen, eta zelako irabazpideak hartu zituzten koronabirusarekin negozio iluna burutu zutenek ikusita.\nParanoiagatik, dena bertan behera gelditu da. Ez bakarrik hirietan bizimodu arrunta burutzen den espaziotan, (eskolak, unibertsitateak,?). Mendiak ere birusaren atakea jasoko du. Nepalen, Txina, Iran, Italia, Korea, Japon, Frantzia, Alemania eta Espainiatik joango diren mendizaleei ez zaie herri horretan sartzeko baimenik emango aireportuan, tramitaturik ekarriko beharko dute, eta gainera medikuaren ziurtagiri batekin osatu beharko dute. Himalaia isolatuago eta lasaiago agertuko da aurten, eta agian, ez dugu Everest mendiaren puntan metaketa lotsagarri hura berriz ikusiko.


Alternatibaren Koordinakunde Nazionalak sakon deitoratu du Mariano Gomez Sanzen galera, Gehiago irakurri…\nAlain Krivine, adiskide eta kamarada (Bikila)\nBizilegea da heriotza; askotan, nahi baino lehenago heldu ohi da. Oraingoan bizitza luze eta oparo baten ondoren harrapatu du Alain laguna. Gehiago irakurri…\nAlternatibak bere dolumina adierazi du Alain Krivine Frantziako ezkerreko borrokalari eta erreferente nekaezinaren heriotzaren aurrean\nAlternatibako Koordinakunde Nazionaletik gure doluminak helarazi nahi dizkiogu NPAri (Le Nouveau Parti anticapitaliste) Alain Krivineren heriotzaren aurrean. Gehiago irakurri…\nForo Subiranistaren proiektua 2019ko amaieran egituratu zen, ezkerreko indar subiranisten arteko topagune Gehiago irakurri…\nPolitikarekiko eta, bereziki, alderdi politikoekiko egun dagoen mesfidantza eta atxikimendu falta ez da berria. Gehiago irakurri…\n(Bideo) Hitzaldia: Ezkerra eta nazio eraikuntza. Joxe Iriarte “Bikila” eta Jule Goikoetxea\nAlternatibak hitzaldia egin zuen joan den urtarrilaren 24an bere Donostiako egoitzan, ezkerraren eta eraikuntza nazionalaren arteko lotura aztertzeko. Horretarako, eskarmentu handiko bi hizlarik hartu zuten parte solasaldian: Joxe Iriarte “Bikila”, Alternatibaren Koordinakunde Nazionaleko kidea, idazlea eta euskal ezkerreko militante historikoa; eta Jule Goikoetxea, filosofoa, ekintzaile feminista eta EHUko irakaslea.\nEstaturik gabeko nazioetan eztabaida etengabe bezain korapilatsua izaten da hitzaldian jorratutakoa: burujabetzaren edota eskubide sozialen aldeko borrokaren artean lehentasuna zeinek duen. Askorentzat txanpon beraren bi aldeak dira, guztiz banaezinak, baina bada uztartze hori ezinezkotzat jotzen dutenak. Horren inguruan aritu ziren.


Langileen mugimendua Espainian - Wikipedia, entziklopedia askea.\nLangileen mugimendua Espainian\nLangileen mugimendua Espainian Espainiako langileen manifestazioa eta parte hartze sozial eta politikoen multzoa da, beraien helburua euren baldintzak hobetzea eta gizartea aldatzea da, sindikatu eta alderdi politikoen bitartez.\nIndustrializazioaren ondorengo lehen langile belaunaldiek ezagutu zituzten lan eta bizi baldintza oso gogorrak izan ziren: 12 ordu eguneko, astean 6 egun lan egin, istripu edo gaixotasun babesik ez, miseriazko soldatak bizirauteko behar zenera mugatuak, higiene falta, etxebizitzen pilaketa barrakoietan, etab. Industrializazioa hasi eta hobetzeko aukerarik ikusten ez zutenez, baldintza horiek sortutako bizimodu hori hobetzeko burutu ziren saioak. Espainian industrializazioaren atzerapenak eta, industrializatutako eta atzeratutako lurraldeen arteko ezberdintasun handiek ezaugarri bereziz hornituko dute mugimendua eta erakunde anarkistek lortuko dute eragin handia.\n1 Lehen langile erakundea\n2 Lehen internazionala Espainian\n3 Langile erakundea XX mende hasieran\n3.2 Sozialista eta komunistak\n3.3 Sindikatu katolikoak\n3.4 Euskal sindikatuak\n4 Langile mugimendua eta lorpen sozialak\nLehen langile erakundea[aldatu | aldatu iturburu kodea]\n"Hirugarren klaseko bagoia", Honore Daumier-en margoa.\nLehen manifestaldiak Espainiako sortaldean izan ziren XIX. mendearen lehen erdialdean. Mendebaldeko Europako lurralde guztietan proletario bihurtutako artisauak tailer autonomoetan lan egitetik, fabrikaren eta artisau tailerraren arteko ezinezko konpetentziagatik aurre egiteko proletario bihurtutako artisauak baldintza okerragoetan lan egitera behartuta zeuden. Orokorrean, lehenengo mugimenduak Europan izan ziren makinaria berriaren aurka, makineria lurrunez mugita zen eta askoz trebeagoa zen langileek pentsatu zuten langabezia handituko zela, naiz eta horrela ez izan, makinak eskulana beharrezkoa zelako.\nMakinen aurkako mugimendu hau Ingalaterran piztu zen XIX. mendearen hasieran Ned Lud izan zen sortzailea eta horregatik Ludismo hitzez ezagutzen da.\nEspainian ezaguna zen mugimendu hau. 1821. urtean Alcoyn mugimendu batzuk izan ziren baina ez ziren oso garrantzitsuak. Garrantzitsuena izan zen 1835ean Bartzelonan “El Vapor” fabrika erre zuten eta bai produkzioa bai makinaria erre zen. Honi gehitu behar zaio Bartzelonako gobernadore militarraren hilketa.\nZenbait urte geroago elkarlaguntzarako elkarteen sorrera baimentzen zuen 1839ko Errege Aginduaren ondoren, lehen langile erakunde legalak sortu ziren, Bartzelonan ehuleena sortu zen (1840). Hauek enpresarien aurka eta bere eskubideen errebindikatzen zuten, elkarte honek denbora gutxitan afiliatu ugari lortu zituen.\nElkarte hauen bizitza ez zen batere erraza izan. Enpresariek eta moderatuak, progresistak izan arren, ez zuten ondo ikusten elkarteen eraketa, kontratazio askatasuna oztopatzen zutelako, soldata eta lanorduekin nahi zutena egitea oztopatzen zietelako. Horregatik eskatu zen erakundeen debekua. Espartero jeneralak klandestinitatearen eta legaltasunaren artean iraun zuen denboraldi batez.\nUrte hauetan idei berri bat agertu zen, Saint Simon eta Fourier frantziarrenak, “sozialista utopiko” zuen izena. Hauek kapitalismoaren kontra zeuden,haien helburuak ziren: produkzio baliabideen jabetza publikoak izatea eta langile klaseak banatzea. Katalunian eta Bizkaian eragina izango zutenak. Joan zen mendean moderatuak boterean zeudenean hazkunde ekonomikoa eman zen (trenbidea...) eta ezengorkotasun politikoa egon zen, garai horretan moderatu eta progresistek langileen mobilizapenak erabili zituzten boterea lortzeko.\nSozialismotik bi talde sortu ziren: marxista eta komunista. Marxista Marxren aldekoak ziren eta sozialismo zientifikoa defendatzen zuten. Komunistak komunismoaren aldekoak ziren, ekoizteko bitartekoak estatuaren esku daudeneko sistema soziala da; hauen helburuak ziren: heredatzeko eskubideak kentzea, lurrak eta fabrikak publiko bihurtzea, bankuak nazionalizatzea eta herritar guztientzat lana egiteko legezko betebeharrak ezartzea.\n60 urteen amaierara arte Espainian ez ziren langile erakundeak osatu behin betirako. 1868.urtean, Giussepe Fanelliren eskutik helduko dira Bakuninen dotrina anarkisten lehen berriak. Aldi berean 1864.urtean Londresen sortutako eta Karl Marxek zuzenduriko Langileen Nazioarteko Erakundearen ideiak (“Lehen Internazionala”). 1868ko irailean nagusituriko iraultzaren ondoren ezarri ziren bilera eta elkartze askatasunek asko erraztuko dute erakunde berrien bidea.\nLehen internazionala Espainian[aldatu | aldatu iturburu kodea]\nFanellik Madrilen eta Bartzelonan sorturiko lehen talde “internazionalistak” hazten joan ziren, eta langileek alderdi errepublikazaleetatik aldentzen hasi ziren. Aldizkari batzuk agertuko dira, Madrilgo “La solidaridad” eta Bartzelonako “La Federacion” bezalakoak, hauek arduratuko dira ideia berrien hedapenaz.\nLehen afiliatuen artean bi aldetan banatuta zeuden, anarkisten aldekoak eta Karl Marxen jarraitzaileak. Ideia anarkisten jarraitzaileak, politikan parte ez hartzearen alde zeuden, ez zuten jabetasu pribaturik onartzen, ez estaturik, ez autoritarismorik eta federakuntzan oinarritutako beste bat eraikiko zuen iraultzaren alde zeuden. Marxi jarraitzen zutenak, langile guztientzat eskubide politikoak lortu eta estatu liberala langile klasearen lan tea baldintzak arautu eta hobetzearen alde zeuden; politikan parte hartuz.\nTalde guztiak koordinatzeko langileen erakunde guztien kongresu bat ospatu zen Bartzelonan 1870eko ekainaren 19an. Bertan L.N.E. sortu zen (espainiar erregioko Langileen Federakuntza). Erakunde gehienak anarkistenak zirenez alde politikoan interbenitzeari uko egitearen jarrera nagusitu zen.\n1871an Parisko gobernu iraultzailearen porrotaren ondorioz, gobernuak L.N.E. legez kanporatu zuen; modu horretan Marx eta Bakuninen arteko gatazkei (sozialista - anarkista) klandestinitatearen gorabeherak gehitu behar zaie. Sozialisten eta anarkisten ezadostasun nagusiena politikan parte hartzearena zen. Anarkisten ustez, langile erakundeek politikan parte hartzen bazuten legitimitate faltsu batez erregimen burgesa baino ez zuten indartuko. Ekintza politikoak langileen helburu nagusia desbideratuko luke. Edozein estatu mota, baita langileena ere, deuseztatu beharreko diktadura zen. Marxen eta sozialisten ustez, iraultza ondoren estatua mantendu behar zen langile klasearen eskuetan.\nSozialistak laster hasiko dira ekintza politiko propio antolatzen, 1879an PSOE. sortu arte. Hauen helburua, boterea berreskuratzea eta langileen baldintzak arautzea eta hobetzea zen, haien eskubide politikoa onartzeko. Buruzagien artean: Pablo Iglesias, Josè Mesa eta Francisco zeuden. 1889an sortu zuten UGT. Era honetan bi erakunde zituzten, alderdia (PSOE) ekintza bereziki ekintza politikoa burutuko zuena eta sindikatua (UGT)lan baldintzen defentsaz arduratua.\nSozialisten hazkundea oso geldoa izan zen erakunde gehienak anarkistak zirelako.\nLangile erakundea XX mende hasieran[aldatu | aldatu iturburu kodea]\nAnarkistak[aldatu | aldatu iturburu kodea]\nBartzelonako hiria Aste Tragikoan\nEspainian, lehenengo sindikatu anarkista Federación de Trabajadores de la Región Española izan zen, 1881. urtean sorturikoa. Urte bat beranduago, 1882an, 5900 kide inguru zituen, baina kopuru hau jaitsiz joan zen anarkisten arteko gatazkak piztu zirelako, "La Mano Negra" delakoa. 1889. urteko, sindikatuak bere izena aldatu eta Pacto de Unión y Solidaridad deitu zitzaion. Hala ere, anarkismoaren aurkako legeak zirela eta era klandestinoan egin zuten lan. XX. mendearen lehenengo hamarkadan, Bartzelonan sindikatu anarkista sortzen hasi zen, eta Bartzelonako Aste Tragikoaren ondorioz, prozesua azkartu egin zen eta 1909ko azaroaren 1ean Confederación Nacional de Trabajadores (CNT) sindikatua sortu zen, burgesiaren aurka egiteko helburuarekin. Afiliazioa sustatzeko, kotizazio minimoa ezarri zuten. Keinu hau langileen gustukoa izan zen eta bere ideiekin bat egiten zuten. Honi esker nahiko arrakastatsua izan zen CNT sindikatu anarkistaren lana.\nSozialista eta komunistak[aldatu | aldatu iturburu kodea]\nPSOE-k burgesen aurkako enfrentamendua utzi zuen eta errepublikarrekin aritu zen, konjuntzio errepublikano-sozialistak. Modu honetan, hauteskundeetan lortu zuen Pablo Iglesias Parlamentura heltzea. Hala ere alderdi txikia zen, bere indar nagusia Madrilen, Bizkaian eta Asturiasen zuen. UGT-ek gero eta hedatuagoa zegoelarik lagun zion zaletasun gehiago lortzen, bere jarrera bakezale eta antikolonialistari esker, batez era 1868ko hondamendiaren ondoren.\nPablo Iglesias bide parlamentarioen bidea erreforma lortzeko aldekoa zen. 1919an Moskun iraultza sobietikoa garatu ondoren, Hirugarren Internazionala osatu zen, Bigarren Internazionala kontrajarria zena eta komunista errusiarrek zuzendutakoa. PSOE-ko gehiengoak bigarren Internazionalean jarraitzea erabaki zuten eta hirugarren Internazionalean sartzearen aldekoek, alderdia utzi eta “Alderdi Komunista” sortu zuten. Alderdi Komunistaren zuzendariak besteak beste Facundo Perezagua eta PSOE eta UGT sortzailea Antonia Garcia Quejido. Hauei anarkosindikalismo katalanetik zetozen militante batzuk elkartuko zaie Andreu Nin eta Joaquin Maurin.\nSindikatu katolikoak[aldatu | aldatu iturburu kodea]\nSindikatu sozialisten eta anrkisten arrakasta ikusita, eliza katolikoak sindikatu bat sortzea erabaki zuen, Leon XIII.a Aita Santua zelarik. 1896. urtean sortu zuen Consejo Nacional de Corporaciones Católicas Obreras sindikatua, Madrilgo gotzainaren zuzendaritzapean. Sindikatu katolikoak arrakasta gehien landa guneetan izan zuen. Hau ikusita, urte batzuk beranduago Aguirre kardinalak Federación Nacional Católica Agraria sortu zuen, 1912. urtean.\nEuskal sindikatuak[aldatu | aldatu iturburu kodea]\nSakontzeko, irakurri: «Langileen mugimendua Euskal Herrian»\nAzkenik, Eusko Langileen Alkartasuna sindikatu sortu zen Euskal Herrian 1911. urtean. Sindikatua eusko abertzaletasun mugimenduaren ondorioz sortu zen, gainera, gizarte ezegonkortasun handia zegoen 1876ko foruen abolizioaren ondorioz. Honen aurrean euskal gizarteak protesta ugari egin zituen eta azkenean greba orokorra egin zuten euskal langileek 1890ean. Euskal meatzariek ez zuten inolako sindikaturik haiek defendatzeko, eta behar honen aurrean ELA sortu zen, oinarri katolikoak zituena eta euskal lurraldea eta kultura defendatzen zituena.\nLangile mugimendua eta lorpen sozialak[aldatu | aldatu iturburu kodea]\nLangileen erakundek beraien errebindikazio garrantzitsuenak lortu zituzten: 8 orduko lan eguna, segurtasun sozialaren sorrerako lehen urratsak, konbenio sistema... eta 1920 sorturiko Lan Ministerioa izango da lorpen hauen gailurra. Joera hau aldatu zen 1921an berrezarkuntzarako azken gobernuak lan arazoak ordenu publikoko auzi moduan tratatzen zuten eta langileen edozein errebindikazio errepresioz zapaltzen zuten. Hau oso garrantzitsua izan zen 1923an Primo de Riveraren estatu kolpean.\n↑ (Gaztelaniaz) May 1, Publicado por Ezagutu Barakaldo |; Sociedad | 0, 2016 |. (2016-05-01). «La huelga de 1890 en el movimiento obrero vasco» Ezagutu Barakaldo . Noiz kontsultatua: 2019-05-15.\nMultimedia: Labour movement in Spain\nLangile mugimendua herrialdearen arabera


“Software librea seguruagoa da pribatiboa baino” | Euskaltel Blog\nBadakizu munduko zerbitzari gehienek software librea erabiltzen dutela? Eta hiru mugikorretatik bik Android erabiltzen dutela, Open Source sistema bat, alegia? Software libreak enpresei eskaintzen dizkien abantailez hitz egin dugu Iker Sagasti Irontec-eko zuzendari nagusiarekin. Software librearen eremuko Bizkaiko enpresa liderra da Irontec.\nEUSKALTELEN BLOGA: Software librearen erreferentzia zarete Estatuan. Zer abantaila ditu software horrek sistema jabedun edo pribatiboen aurrean?\nIker: Enpresa sortu genuenean, Estatuan orduan guztiz ezezaguna zen alor batean izan nahi genuen erreferente, eta… lortu dugu! Softwarea ona edo txarra izan daiteke; kalitateak ez du zerikusirik irekia edo pribatiboa izatearekin. Baina irekia izateak kalitatea zaintzeko eta egiaztatzeko berme handiagoa ematen du.\nHiru abantaila garbi ditu software libreak: lankidetza, gardentasuna eta kostu-murrizketa erabiltzailearentzat. Lankidetzan dago oinarritua; bakoitzak bere alea jartzen du, eta mendi handi bat osatzen dugu denon artean. Hori da ideia nagusia. Horren adibide garbienetako bat Wikipedia da. Munduan erreferentzia bihurtu den entziklopedia bat egitea lortu du, mundu guztiko pertsona eta erakunde asko eta askoren ekarpen txikiari esker. Berdin funtzionatzen du Open Source ereduak. Bakoitzak kode-zati bat egiten badugu, softwarerik osatuena egingo dugu denon artean. Eta horrekin lotuta, bada beste abantaila aipagarri bat ere: erraz alda dezakeela edonork programa hori. Oro har, merkatuan dauden programek enpresen beharren % 80-90 betetzen dute, eta, egokitzapen txiki bat eginez, lor daiteke enpresak eraginkorragoak izatea edo softwarea produkzio-prozesuan hobeto txertatzea. Baina ezin baduzu aldatu —eta hori gertatzen da software pribatiboarekin—, nola egokituko duzu zure beharretara? Horrek guztiak ikaragarri murrizten ditu kostuak; batetik, ez delako lizentzia garestirik ordaindu behar eta, bestetik, lehendik egina dagoena aprobetxatu eta erraz alda daitekeelako.\nE.B. Batzuek diote software librea ez dela pribatiboa bezain egonkorra eta ez dela fidagarria. Egia da hori?\nIker: Beldurra eragiteko eta zalantzak sortzeko egindako kanpaina baten ondorio da uste zabaldu hori, baina software librea sekula ez da izan pribatiboa baino ezegonkorragoa edo gutxiago fidatzeko modukoa. Zorionez, uste hori aldatzen ari da, eta bezero askok software librean oinarritutako soluzio bat bilatzen dute hasiera-hasieratik. Badugu adibide bat, duela oso gutxikoa, WannaCry, ordu batzuetan ia mundua kolapsatu zuen zibereraso larria, Windows sistema duten ordenagailuen akats batengatik sortua. Jendeak ez daki, ordea, Linux sistemako ordenagailuek ez zutela inolako arazorik izan. Baina berri horiek ez dituzte betetzen egunkarietako lehenengo orriak. Errealitatea da software librea fidagarriagoa dela pribatiboa baino, gardentasunagatik batez ere.\nSoftware libre gehiago pribatiboa baino\nE.B. Orduan, zergatik erabiltzen dira gehiago sistema pribatiboak libreak baino?\nIker: Egia esan, gaur egun, munduan gehiago erabiltzen da software librea pribatiboa baino. Munduko zerbitzari gehienek (Internet martxan egoteaz arduratzen direnek) software librea erabiltzen dute. Google, Facebook eta Twitter-ek milioika kode-lerro libre eta programazio libreko lengoaiak erabiltzen dituzte. Hiru mugikorretatik hiruk Android erabiltzen dute, Open Sourceko sistema bat. Munduko superordenagailu ahaltsuenen % 94k software librea erabiltzen dute. Webeko programazio-lengoaia nagusia (PHP) software librea da, eta bigarrena (Java) ere bai. Ordenagailu pertsonalen eremuan bakarrik aldatzen da egoera, oso handia baita hor Windowsen presentzia.\nE.B. Hitz egin dezagun orain 2003az, lau lagun ingeniarik Irontec sortu zenuten garaiaz. Zer gogoratzen duzu urte haietaz?\nIker: Open source terminoa ia inork ezagutzen ez zuen garaian hasi zen dena. Lau ekintzaile ginen, eta ilusioz beterik geunden gure balioak islatuko zituen negozio-eredu desberdin bat sortzeko. Garaje batean hasi ginen laurok, Apple bere garaian hasi zen bezalaxe, eta orain Bilboko lekurik punta-puntakoenetako batean gaude, Bilbao Berrikuntza Faktorian, 33 profesionalek osatutako lantalde zoragarri bat gidatzen.Oso gogor lan egiten du talde osoak gure hasierako amets hark hazten jarraitzeko eta gure bezeroek lasai lo egin dezaten bermatzeko.\nE.B. Gurekin ere landu dituzue proiektu batzuk, hala nola Euskaltel WiFi-ra sartzeko aplikazioarena. Zein izan dira proiektu horren egiteko nagusiak?\nIker: Euskaltelen azken urteetako proiektu estrategikoenetan parte hartu dugu: Euskaltel WiFi, eta Centrex IP, Euskaltelek etorkizunerako prestatu duen telefoniako soluzioa. Zenbait multinazional garrantzitsu izan genituen lehiakide, baina pertsona batzuek pentsatu zuten haiek bezain ongi edo hobeto lan egin genezakeela, eta gugan jarri zuten konfiantza. Hori izan zen zailena: pertsona horiek konbentzitzea gure esku utz zitzaten beren proiektu nagusiak. Arnas luzeko proiektua genuen aurrez aurre, erronka teknologiko ugarikoa, etorkizuna eraiki behar baikenuen, gu hasi ginenean ez zegoen zerbait. Baina teknologia eraikitzea da gure espezialitatea; beraz, gainerakoa erraza izan zen. Gainera, kalitate- eta eskakizun-maila handia bete beharrak gure barne-prozesuak hobetzen eta den-dena ematen lagundu zigun.\nE.B. Webgunean, zuen proiekturik arrakastatsuenak jaso dituzue. Eta euskal enpresetarako soluzioak dira asko. Hori da euskal ekonomiaren indarguneetako bat, enpresen arteko lankidetza?\nIker: Geografikoki, Euskadi da gure merkatu nagusia, baina merkatua zabaltzen saiatu nahi dugu datozen urteetan. Enpresen arteko lankidetzan eta enpresa horietako askok gugan jarri duten konfiantzan oinarritu da gure hazkundea. Izan ere, euskal ekonomiaren ohiko ezaugarrietako bat da inguruko kolaboratzaile-sare bat osatzea eta hemengoaren aldeko apustua egitea, eta, hala, tokiko ekonomia sustatzea. Mundua globalizatu egin da, eta gero eta konplexuagoak dira egitekoak, baina zutabeak ez dira aldatu behar: tokiko ekonomia sustatzea, anbizio globala izatea eta sektoreetako lider izango diren balio erantsi handiko produkzio-ereduen alde egitea.\nInteresatzen zaizkizu garatzen ditugun proiektu teknologikoak eta ezagutu nahi dituzu Irontec bezala gurekin diharduten beste enpresa batzuk? Eman begiratu bat gure Enpresa atalari; elkarrizketa interesgarri pila dituzu hor.